U SRBIJI DOBIJATE SAMO SOK\nU SRBIJI DOBIJATE SAMO SOK\nIzvor: Politika,Lokalne novine | Obrenovac, 18.10.2018.\nZa kašnjenje vozova u Evropskoj uniji železnice će vraćati pare, a kod nas je praksa 'malo' drugačija...\nEvropska unija usvojila je novu regulativu za bolja prava putnika u železničkom saobraćaju po kojoj, ukoliko voz kasni sat vremena, putnici mogu da zahtevaju povraćaj od 50 odsto iznosa cene karte.\nOd sat i po do dva povraćaj je 75 odsto, a za svako kašnjenje duže od dva sata moći će da računaju na povraćaj celokupnog iznosa karte. Ta prava moći će da ostvare čak i ako je kašnjenje uzrokovano lošim vremenskim uslovima.\n- Mnogo korisnika železničkog prevoza smatralo je da ne mogu da ostvare nikakva prava u slučaju kašnjenja voza, loših veza ili otkazivanja putovanja. Tome doprinosi i činjenica da većina država članica ima mehanizme kojima svoje železnice izuzima iz obaveza o pravima potrošača - izjavila je za "Politiku" Biljana Borzan, hrvatska evro-parlamentarka i članica Odbora za zaštitu potrošača koja je takođe učestvovala u izradi ove direktive.\nOna smatra da će predlog koji je nedavno usvojen bolje zaštititi putnike u železničkom saobraćaju.\n- Bolje se regulišu prava putnika koji imaju više karata za jedno putovanje, jer često u slučaju kašnjenja prvog voza, kasnite i na sledeći. Potencira se, takođe, pravo na informisanost. Putnik pri kupovini karte mora da bude obavešten o najboljim opcijama i svojim pravima - navela je Borzan.\nSituacija u Srbiji drugačija je u odnosu na EU. Kako kažu u preduzeću "Srbija voz", regulativa koja je nedavno izglasana na nivou Unije i ona koja važi kod nas se razlikuju, ali je, dodaju, cilj da se one što pre usklade iako Srbija nije članica EU.\nZato je, kako kažu, u prethodnom periodu usvojen pravilnik Evropskog parlamenta i Saveta o pravima i obavezama putnika u železničkom saobraćuju.\n- Poštujemo te odredbe, osim kada je reč o naknadama putnicima u slučaju kašnjenja, jer nismo članica EU - rekli su u ovom preduzeću.\nOni su dodali da se vode preporukama iz 2005. godine koje propisuje Povelja o međunarodnom putničkom saobraćaju, koja podrazumeva obavezu davanja informacije o privremenoj izmeni reda vožnje, ponudama, kao i o prevozu osoba sa posebnim potrebama.\nU "Srbija vozu" su naveli da ukoliko voz kasni ili je putovanje odloženo, oni su dužni da putnicima ponude osveženje (jedno bezalkoholno piće).\n- Ako nije moguće da se putovanje nastavi istog dana i ne postoji alternativni prevoz, po razumnoj ceni se nudi prenoćište, ukoliko u regionu postoji raspoloživ smeštaj - odgovorili su "Politici" u ovom preduzeću.\nNadoknada putnicima je nešto povoljnija u slučaju kada je "Srbija voz" uticao na kašnjenje međunarodnog putničkog voza. Tada će za kašnjenje duže od jednog sata putniku biti nadoknađeno 20 odsto cene karte u domaćem saobraćaju. Za više od tri sata moći će da dobije povraćaj od 30 odsto.\nPravo na nadoknadu, objašnjavaju, imaju putnici koji uz reklamaciju prilažu voznu kartu izdatu po međunarodnoj tarifi. Pravo na nadoknadu nemaju putnici s kartom kao što su PASS ili one kupljene po sniženim cenama, kao i putnici koji su o kašnjenju bili obavešteni pre otpočinjanja putovanja.


May 28, 2020, 07:43:32 pm\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165 1 ... 134 135 136 137 138  140 141 142 143 144 ... 165 Go Down\nAuthor Topic: Mogući vojni udar na Iran (Read 217343 times)\n« Reply #2070 on: November 08, 2019, 04:42:55 pm »\nQuote from: Dreadnought on November 08, 2019, 04:20:29 pm\nIran: Oborili smo strani dron\nIranska vojska srušila je bespilotnu letelicu iznad luke Mašar na južnoj obali Persijskog zaliva, prenose iranski mediji, ne navodeći detalje.\nIranska vojska je dejstvovala pošto je u njenom vazdušnom prostoru otkriven neidentifikovani dron, prenosi Rojters.\nNe precizira se da li je reč o vojnom dronu, niti kome pripada. navodnom kako prenose iranski mediji, reč je o drogu druge države.\nIranski zvaničnici nisu bili dostupni za komentar, tvrdi Rojters.\n« Reply #2071 on: November 08, 2019, 11:21:26 pm »\nQuote from: Dreadnought on November 08, 2019, 04:42:55 pm\nMeni više liči na neuspelo lansiranje nekog projektila.\n« Reply #2072 on: November 09, 2019, 02:56:56 pm »\nIran brani odluku da blokira inspektorku IAEA\nIran brani svoju odluku da blokira inspektorku Međunarodne agencije atomsku energiju (IAEA) u obilasku nuklearne lokacije prošle nedelje.\nPortparol iranske atomske agencije, Behrouz Kamalvandi, rekao je, naime, da iranska vlada "pravno gledano" nije učinila ništa loše u tome što je 28. oktobra blokirala pristup inspektorki u nuklearno postrojenje Natanz.\nIran tvrdi da je ona kao pozitivnu ocenila sumnju na postojanje tragova eksplozivnih nitrata u postrojenju, dok inspektorka tu tvrdnju osporava, prenosi AP.\nTo je prvi poznati slučaj da je Iran zabranio izlazak iz zemlje inspektorki usred napetosti zbog njegovog urušavanja nuklearnog sporazuma sa svetskim silama.\nDržavna TV je prenela primedbe Kamalvandija da Iran nije nametnuo ograničenje inspekcija, ali upozorio da se oni ne upotrebljavaju za "sabotaže i curenje informacija".\n« Reply #2073 on: November 10, 2019, 07:18:36 am »\nTanjug 09. novembar 2019.\n"Organizacija ima mogućnost i kapacitet da proizvede pet odsto, 20 odsto i 60 odsto", rekao je portparol AEOI Bekruz Kamalvandi na konferenciji za novinare u podzemnoj nuklearnoj elektrani Fordov, javlja zvanična novinska agenciju IRIB. "Trenutno postoji potreba za pet odsto", dodao je .\nNajviši iranski politički autoritet, ajatolah Ali Hamnei, rekao je prošlog meseca da Islamska republika nikada nije težila stvaranju ili upotrebi nuklearnog oružja, jer to njena religija zabranjuje. Od maja, Iran je počeo da prekoračuje ograničenja postavljena nuklearnim sporazumom s velikim silama, pošto su SAD jednostrano izašle iz tog sporazuma i uvele sankcije Iranu.\n« Reply #2074 on: November 12, 2019, 06:47:40 am »\nUpozorenje velikih sila: Iran da se pridržava sporazuma ili slede sankcije\n"Ističemo našu spremnost da razmotrimo sve mehanizme JCPOA, uključujući sporni mehanizam rezolucije, kako bi rešili sva pitanja vezana za sprovođenje JCPOA u skladu sa obavezama Irana", navodi se u zajedničkom saopštenju Mogerinijeve, Francuske, Nemačke i Britanije.\n« Reply #2075 on: November 12, 2019, 02:31:34 pm »\n"Potpuno ispunjenje obaveza. Stvarno? Samo pokažite jednu"\nEvropljani nisu uspeli da ispune svoje obaveze prema Iranskom nuklearnom sporazumu, izjavio je danas iranski ministar spoljnih poslova Muhamed Džavad Zarif.\nNa upozorenje EU da Teheran mora da se pridržava sporazuma ili će snositi posledice, ministar Zarif je napisao na Tviteru: "Potpuno ispunjenje obaveza. Stvarno? Samo pokažite jednu koju ste ispunili poslednjih 18 meseci. Iran je pokrenuo iscrpljeni mehanizam za rešavanje sporova dok ste vi odugovlačili. Mi se sada služimo članom 36."\nIran je naveo da prema članu 36 sporazuma omogućava da smanji svoje obaveze jer ga se druge potpisnice ne pridržavaju, što EU osporava. Pojedini iranski zvaničnici upozorili su da ponovno uvođenje sankcija EU i UN Iranu predstavlja crvenu liniju koja može da dovede do kraha sporazuma.\n« Reply #2076 on: November 17, 2019, 07:35:53 am »\nProtesti protiv poskupljenja goriva u Iranu - zapaljene pumpe, jedna žrtva\nNajmanje jedna osoba stradala je u iranskom gradu Sirdžanu tokom protesta protiv poskupljenja goriva, saopštili su lokalni zvaničnici.\nProtesti su izbili tokom noći nakon što je vlada predsednika Hasana Rohanija saopštila da će racionisati prodaju benzina i povećati cenu goriva za najmanje 50 odsto, a danas su se nastavili.\nFajnenšl tajms prenosi da su, prema nepotvrđenim informacijama, zapaljene benzinske stanice u pojedinim gradovima. Na snimcima koji su objavljeni na internetu vidi se da su demonstranti blokrali danas saobraćaj na putu u Teheranu.\nNa snimcima se vidi i da je policija ispalila suzavac u Kermanšahu, a da su sukobi izbili i u Tabrizu, četvrtom najvećem gradu u Iranu, prenosi AP.\n"Jedna osoba je poginula u Sirdžanu, ali ispitujemo da li su je ubile bezbednosne snage koje su pokušale da ponovo uspostave mir u gradu", prenosi ISNA da je rekao lokalni zvaničnik Mohamad Mahodabadi.\nOn je dodao da je nekoliko osoba ranjeno kada je grupa maskiranih naoružanih muškaraca upala na proteste i sukobila se sa bezbednosnim snagama, navodi Rojters.\n"Bezbednosnim snagama nije dozvoljeno da pucaju na ljude... Sada je situacija mirna u gradu", naveo je on.\nAgencija Irna navodi da su učesnici protesta napali i skladište goriva i pokušali da ga zapale.\n« Reply #2077 on: November 17, 2019, 11:25:27 am »\n« Reply #2078 on: November 17, 2019, 04:25:44 pm »\nIranski ministar unutrašnjih poslova Abdolreza Rahmani Fazli izjavio je sinoć da će snage bezbednosti reagovati ako demonstranti, koji protestuju širom zemlje zbog povećanja cena goriva, nastave da ugrožavaju privatnu i javnu imovinu.\n- Bezbednosne snage su do sada pokazale uzdržanost i tolerisale su proteste. Ali, s obzirom da je mir i bezbednost ljudi naš prioritet, bezbednosne snage će ispuniti svoju dužnost da uspostave red ako se nastave napadi na javnu i privatnu imovinu - rekao je Fazli za iransku državnu televiziju, prenosi Rojters. Najmanje jedna osoba stradala je u iranskom gradu Sirdžanu tokom protesta protiv poskupljenja goriva, saopštili su ranije lokalni zvaničnici. Protesti su izbili nakon što je vlada predsednika Hasana Rohanija saopštila da će povećati cenu goriva za najmanje 50 odsto. "Fajnenšl tajms" prenosi da su, prema nepotvrđenim informacijama, zapaljene benzinske stanice u pojedinim gradovima.\nVrhovni vođa Irana, ajatolah Ali Hamnei, podržao je danas odluku vlade te zemlje da povisi cenu benzina za 50 odsto i nazvao demonstrante "razbojnicima" koje su strani neprijatelji gurnuli u nasilje.\nOn je u televizijskom obraćanju rekao povodom protesta da je nekoliko osoba ubijeno,a da je nekoliko mesta uništeno. Njegov komentar je usledio nakon što su vlasti ukinule internet širom Irana kako bi se ugušili protesti u nekoliko gradova. Hamnei je imenovao osobe koje su povezane s pokojnim šahom Rezom Pahlavijem zbačenim pre 40 godina, kao i sa grupom izgnanika Mudžahedin-e-Halk, prenosi AP.\n- Banke ne pale ljudi, već razbojnici - rekao je Hamnei. Govoreći o povećanju cene benzina, koji je u Iranu i dalje najjeftiniji na svetu i koji s novim poskupljenjem košta 13 centi po litru, odnosno 50 centi po galonu, on je kazao da ga podržava. Učesnicima protesta poručio je da budu svesni šta sa sobom nose nasilne demonstracije.\n- Takve ilegalne akcije neće rešiti nijedan problem. Nedostatak bezbednosti najveća je šteta za svaku zemlju i društvo. To je ono što se traži - rekao je Hamnei. Učesnici protesta ostavili su automobile na autoputevima, a tokom protesta u gradovima učesnici su izazivali požare, a zabeleženo je i nekoliko oružanih sukoba.\n« Reply #2079 on: November 18, 2019, 10:01:22 am »\nBela kuća osudila je iranske vlasti zbog upotrebe sile posle dva dana demonstracija zbog poskupljenje goriva u kojima je poginulo najmanje dvoje ljudi.\n"SAD podržavaju Irance i njihove mirne demonstracije protiv režima koji treba njima da vlada" rekla je Stefani Grišam, portparolka američke administracije u saopštenju.\n"Osuđujemo upotrebu sile protiv demonstranata i restrikciju komunikacije", dodala je ona osuđujući vladu koja je napustila svoj narod i prekinula pristup internetu.\nOd početka protesta uhapšeno je više desetina ljudi, prema informacijama iranskih medija.\nIranski vrhovni vođa ajatolah ali Hamnei podržao je odluku vlade o poskupljenju i danas osudio činove nasilja demonstranata.\nPrema novinskoj agenciji Irna jedan policajac noćas je podlegao povredama zadobijenim za vreme sukoba sa oružanim izgrednicima na margini okupljanja u Kermanšahu na zapadu zemlje. Jedan civil je poginuo u Sirdžanu na jugu zemlje gde su demonstranti pokušali da zapale skladišta goriva.\nBes naroda izazvan je velikim povećanjem cene goriva koji je vlada najavila u petak.\nIran je ušao u veliku recesiju posle 2018. i jednostranog povlačenja SAD iz iranskog nuklearnog sporazuma zaključenog 2015. sa velikim silama, i ponovnom uvođenju teških američkih sankcija protiv Irana.\n« Reply #2080 on: November 18, 2019, 10:52:30 am »\n« Reply #2081 on: November 19, 2019, 07:29:38 am »\nDemonstranti uzeli policajce za taoce;\nRevolucionarna garda preti "odlučnom akcijom"\nIranska Revolucionarna garda upozorila je demonstrante da će preduzeti "odlučnu akciju" ukoliko se ne smire neredi na protestima zbog povećanja cene benzina.\n"Ukoliko bude potrebno, preduzećemo odlučnu i revolucionarnu akciju protiv namera narušavanja mira i bezbednosti", navodi se u saopštenju Revolucionarne garde.\nProtesti zbog povećanja cene goriva od petka su se proširili na oko 100 gradova u Iranu.\nIranski državni mediji javljaju da je zapaljeno najmanje 100 banaka i na desetine objekata i automobila, prenosi Rojters.\nAP napominje da razmere nereda nisu poznate jer su vlasti ukinule internet.\nOvo su najozbiljniji neredi od kraja 2017. godine, kada su u protestima zbog lošeg životnog standarda poginule 22 osobe. Vrhovni vođa Irana, ajatolah Ali Hamnei, podržao je u nedelju odluku vlade te zemlje da povisi cenu benzina za 50 odsto i nazvao demonstrante "razbojnicima" koje su strani neprijatelji gurnuli u nasilje.\nOn je u televizijskom obraćanju rekao povodom protesta da je nekoliko osoba ubijeno, a da je nekoliko mesta uništeno.\n"Banke ne pale ljudi, već razbojnici", rekao je Hamnei.\nGovoreći o povećanju cene benzina, koji je u Iranu i dalje najjeftiniji na svetu i koji s novim poskupljenjem košta 13 centi po litru, odnosno 50 centi po galonu, on je kazao da ga podržava. Učesnicima protesta poručio je da budu svesni šta sa sobom nose nasilne demonstracije.\n"Takve ilegalne akcije neće rešiti nijedan problem. Nedostatak bezbednosti najveća je šteta za svaku zemlju i društvo. To je ono što se traži", rekao je Hamnei.\nDemonstranti uzeli osoblje bezbednosnih agencija za taoce\nPortparol iranske vlade Ali Rabei izjavio je da su "nasilni demonstranti" , nezadovoljni povećanjem cene benzina za 50 odsto, tokom nemira uzeli policajce i osoblje bezbednosnih agencija za taoce, ne iznoseći više detalja.\nOn je rekao da će vlada uskoro da odblokira pristup internetu širom zemlje. Rabei je ocenio da je broj učesnika protesta u odnosu na prethodni dan pao za 80 odsto, prenosi AP.\nAgencija navodi da je u najvećim iranskim gradovima raspoređen veliki broj propadnika snaga bezbednosti, kako bi se ugušili neredi.\nIranski predsednik Hasan Rohani upozorio je da će protiv onih koji budu ostavili automobile na ulicama u znak protesta zbog povećanja cena nafte biti pokrenut pravni postupak.\n« Reply #2082 on: November 20, 2019, 10:21:52 am »\nAmnesti: Više od100 ljudi ubijeno u protestima u Iranu\nNVO Amnesti internešenal saopštila je, pozivajući se na "verodostojne izveštaje" da veruje da je najmanje 106 ljudi ubijeno za vreme protesta u Iranu.\nOva organizacija je navela da su vlasti pribegavale ubojitoj sili tokom "mirnih" protesta koji su počeli u petak u Ianu.\n"Najmanje 106 demonstranata u 21 gradu je ubijeno, prema verodostojnim informacijama", navela je ova nevladina organizacija za odbranu ljudskih prava.\nIranska vlada, koja nije zvanično objavila broj nastradalih, za sada nije reagovala na ovaj izveštaj.\nAmnesti dodaje da veruje da bi pravi broj nastradalih mogao da bude i mnogo veći i da neki izveštaji ukazuju da je moguće da je čak 200 ljudi ubijeno.\nIran je u međuvremenu zatvorio internet i rasporedio policiju i snage za suzbijanje demonstracija da zaustavi nemire.\nNije jasno koliko ljudi je uhapšeno, povređeno i ubijeno u protestima koji su počeli u petak i brzo se proširili u najmanje 100 gradova u zemlji. Vlasti su blokirale internet u subotu.\nVisoki komesarijat UN za ljudska prava osudio je danas upotrebu sile, uključujući upotrebu bojeve municije, protiv demonstranata u Iranu, izražavajući zabrinutost zbog informacija o "velikom broju mrtvih".\nVlasti ne govore o tome šta je podstaklo demonstracije. Povećanje cene goriva je bilo još jedno opterećenje za Irance, koji već pate zbog velikog pada vrednosti domaće valute posle prošlogodišnjeg jednostranog povlačenja Amerike iz iranskog nuklearnog sporazuma i ponovnog uvođenja novih sankcija.\n« Reply #2083 on: November 20, 2019, 10:27:22 am »\nPentagon: Iran razvio najpreciznije rakete i njegov balistički program je najjači na Bliskom istoku\nIran je, uprkos sankcijama, uspeo da razvije najpreciznije i najefikasnije rakete i njegov balistički program je najjači na Bliskom istoku, ispred Izraela.\nTo navodi Pentagon u danas objavljenom izveštaju.\nZbog nedostatka modernih vazduhoplovnih snaga Iran je razvio svoje balističke rakete uključujući i sa velikim dometom da bi odvratio neprijatelje od napada, rekao je Kristijan Sonders stručnjak za Iran u vojnoj agenciji predstavljajući izveštaj novinarima.\nTeheran ima najveći broj raketa na Bliskom istoku i veliki broj raketa vrlo kratkog dometa, kratkog dometa i srednjeg dometa koje mogu da pogode ciljeve u celom regionu do 2.000 kilometra daljine, dodao je on.\nZa vreme ove prezentacije jedan visoki vojni obaveštajni zvaničnik koji nije želeo da mu se navede ime rekao je da to poređenje uključuje i Izrael.\nPoslednjih godina Iran je razvio četrdeset vrsta raketa od kojih su najsnažnije Gadr F i Seđil dva u stanju da pogode Izrael, iranskog zakletog neprijatelja, ali takođe i sve američke baze u regionu.\nU izveštaju se međutim dodaje da su međunarodne sankcije uvedene zemlji uticale na kapacitet odbrane Irana. Kako se navodi, iranski budžet za odbranu od 20,7 milijardi dolara ne predstavlja više od 3,8 odsto BDP u 2019. godini, u odnosu na 6,1 odsto koliko je bio 2018. kada je iznosio 27,3 milijardi dolara.\nNeimenovani zvaničnik je rekao da Iranci pokušavaju da nabave borbene avione pošto su im vazdušne snage zastarele, kao i tenkove. On je rekao da će Iran za naoružanje verovatno da se okrene Rusiji ili Kini.\n« Reply #2084 on: November 20, 2019, 09:12:01 pm »\nQuote from: Dreadnought on November 20, 2019, 10:27:22 am\nTo je verovatno osnovni razlog zašto USA i Izrael do sada nisu napali Iran.\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165 1 ... 134 135 136 137 138  140 141 142 143 144 ... 165 Go Up


O nama - Top Solar vaš partner u izgranji solarnih elektrana, navodnjavanja\nLorentz pumpe i prateća oprema\nKao ovlašteni distributer i serviser nemačkog proizvođača solarnih pumpi LORENTZ, TOP SOLAR tim inženjera bez imalo muke postavlja najveće sisteme solarnog navodnjavanja koji rade bez greške. Mrežne sisteme i sisteme za smanjenje potrošnje električne energije izvodimo kao zastupnici izraelskog premium proizvođača SolarEdge, a off-grid sistemi švajcarskog proizvođača STUDER predstavljaju samo šlag na torti TOP ponude.\nSprovodimo ankete, edukacije, prezentacije i izvođenje vrhunskih sistema na teritoriji celog Balkana. Procenjujemo vaše potrebe i vašu potrošnju da bismo mogli da planski optimizujemo solarni sistem i postavimo najisplativiji fotonaponski sistem obnovljivih izvora energije koji po našim standardima mora biti i kvalitetan i dugotrajan. Projektujemo i izvodimo solarne elektrane svih veličina za proizvodnju električne energije, od malih off-grid sistema, preko solarnih navodnjavanja pa sve do solarnih polja velikih snaga, preko 20MW.\nSolarni paneli, takođe nazivani i fotonaponski sistemi, omogućavaju da budu konfigurisani kao stabilni i pouzdani generatori električne energije, da daju energiju tamo gde je nema, gde je potrebna, da dopunjavaju nedostatke energije u električnoj mreži ili da smanjuju potrošnju električne energije. Ovi poslednji sistemi omogućavaju i ono što je poznato kao distribuirana energija: sva energija koju proizvode solarni paneli ubrizgava se u javnu mrežu, što omogućava velike uštede na računima za elekričnu energiju ili velike prilive od prodaje električne energije.\nNaš tim ima 10 godina iskustva u solarnom navodnjavanju i to sa ukupno 0 kvarova u celokupnom periodu. Naši nemački LORENTZ sistemi za navodnjavanje rade besprekorno svaki dan, celi dan, i tako godinama. Tajna je u kvalitetnim materijalima, kvalitetnoj opremi, preciznom projektovanju i izbegavanju ušteda na bilo kom elementu sistema. Vrhunski stručni tim inženjera vodi računa o svakom detalju i omogućava vrlo komforno korištenje bilo kog solarnog sistema iz naše ponude. Puna tehnička podrška se u svakom momentu podrazumeva, i pre i posle instalacije adekvatnog solarnog sistema.


EBRD potpisala memorandum za urbanu obnovu Kosova*\nEBRD potpisala memorandum vredan 100 miliona evra za urbanu obnovu Kosova*\nEvropska banka za obnovu i razvoj (EBRD) i Kosovo* su potpisali memorandum o razumevanju kojim se predviđa saradnja vredna 100 miliona evra na jačanju urbane obnove, sa fokusom na poboljšanje usluga u sektorima upravljanja otpadom, grejanja i transporta.\nKosovo* će sarađivati sa EBRD na unapređenju opštinske i infrastrukture u oblasti zaštite životne sredine, kao i na uključivanju u program Zelenih gradova EBRD-a (Green Cities Framework).\nOd ukupnog iznosa predviđenog memorandumom, do 50 miliona evra je rezervisano za finansiranje izgradnje novih postrojenja za tretman otpadnih voda u Gnjilanu i Kosovskoj Mitrovici, saopštio je EBRD.\nPrioriteti predviđeni memorandumom se odnose na saradnju u oblastima kao što su vodosnabdevanje i tretman otpadnih voda, upravljanje čvrstim otpadom, daljinsko grejanje, urbani transport, uključujući putnu infrastrukturu, obnova voznog parka i ulično osvetljenje. Fokus će, takođe, biti na poboljšanju energetske efikasnosti javnih objekata kao što su škole, bolnice i administrativne zgrade, kao i na podršci u razvoju i primeni Akcionih planova za Zelene gradove.\nMinistarstvo finansija će odrediti investicione projekte za unapređenje opštinske infrastrukture i infrastrukture u oblasti zaštite životne sredine i predložiti ih EBRD-u za finansiranje.\nUkupne investicije EBRD-a u više od 57 projekata na Kosovu* su dostigle 322 miliona evra.\nTagovi: daljinski sistem grejanja, energetska efikasnost, prerada otpadnih voda\nPočetna » Vesti » Voda » EBRD potpisala memorandum vredan 100 miliona evra za urbanu obnovu Kosova*


Erdogan zatražio prekid ofanzive sirijske vojske - Svet - Dnevni list Danas\nPočetna » Svet » Erdogan zatražio prekid ofanzive sirijske vojske\nErdogan zatražio prekid ofanzive sirijske vojske\nPredsednik Turske Redžep Tajip Erdogan danas je u telefonskom razgovoru sa francuskim predsednikom Emanuelom Makronom i nemačkom kancelarkom Angelom Merkel zatražio prekid ofanzive sirijske vojske na poslednje utočište pobunjenika u Siriji.\n0Piše: FoNet 21. februara 2020. 15.38\nErdogan Foto: FoNet/Nenad Đorđević\nRuski avioni su danas napali Idlib, područje pod kontrolom pobunjenika, koji razmenuju artiljerijsku i minobacačku vatru sa sirijskom vojskom.\nU četvrtak su dvojica turskih vojnika poginula u vazdušnom napadu u Idlibu. Erdogan je prethodno zapretio da će proširiti vojno angažovanje Ankare u Siriji ukoliko strada još jedan turski vojnik. Agresija na Idlib sirijskog režima i njegovih saradnika mora biti zaustavljena, rekao je Erdogan u razgovoru sa Makronom i Angelom Merkel.\nErdogan je naglasio potrebu za „snažnom podrškom i konkretnom akcijom“, kako bi se zaustavila humanitarna kriza u Idlibu. Makron i Angela Merkel su u četvrtak ruskom predsedniku Vladimiru Putinu predložili hitan razgovor sa Erdoganom, kako bi se smanjile tenzije. Erdogan je najavio da će danas razgovarati sa Putinom o Idlibu.\nRezultat tog razgovora će odrediti našu poziciju, poručio je Erdogan. Rezultat ofanzive na Idlib je da je, prema podacima Ujedinjenih nacija, od 1. decembra više od 900.000 ljudi moralo da napusti svoje domove. U Siriji je ovog meseac poginulo 15 turskih vojnika, navodi AP.\nAngela Merkel, Emanuel Makron, Redžep Tajip Erdogan, SirijaAnkara\nPutin u razgovoru sa Erdoganom istakao važnost postizanja primirja u Libiji


Mostar danas najtopliji grad u Evropi, pred stanovnicima još jedna tropska noć\nNaslovnica NAJNOVIJE Društvo Mostar danas najtopliji grad u Evropi, pred stanovnicima još jedna tropska noć\nMostar – Mostar je danas bio najtopliji grad u cijeloj Evropi, a u 15 sati temperatura je iznosila visokih 42 stepena.\nNa drugom mjestu je Podgorica, gdje je temperatura iznosila 41,5 stepeni. Iz Federalnog hidrometeorološkog zavoda za Klix.ba su potvrdili da je najniža zabilježena temperatura u Mostaru u protekla dva dana iznosila visokih 28 stepeni.\nMeteorolozi dodaju da su za Mostar ovo ipak uobičajene temperature te da je rekordna temperatura zabilježena u Mostaru iznosila 46,2 stepena.\nTakođer, treba napomenuti da se službena mjerenja vrše na visini od dva metra, pri čemu mjerni instrumenti nisu direktno izloženi suncu. Smatra se da je temperatura na suncu veća barem za 10-ak stepeni.\nZa sutra meteorolozi najavljuju ipak nešto niže temperature tako da ni u Mostaru sutra ne bi trebalo biti više od 37 stepeni celzija.


Arhiva najvažnijih sportskih vesti za 27.04.2012. - Sportske.net\nArhiva: petak 27-04-2012\nKocić: "Na redu je žreb za LŠ"\nNakon trijumfa Ekonomca u derbiju 24. kola futsal Mini lige, reprezentativac Mladen Kocić istakao je da pobeda nad Marbom praktično znači i osvajanje titule te da "Studenti" treba mirno da privedu posao kraju kako bi spremni dočekali žreb za LŠ.\nLisac: ''Hvala prijateljima iz Izraela, nadam im se i sledeće sezone''\nUoči starta završnog turnira ABA lige u Tel Avivu, prvi operativac lige izrazio je nadu da će Makabi i naredne sezone učestvovati u ovom takmičenju.\nU sklopu promotivne kampanje, kompanija „Turkish Airlines“ je pokrenula veoma zanimljiv pop-art projekat u kome su učestvovale brojne fudbalske zvezde.\nDrama u Štutgartu, Šarapova u polufinalu!\nČak tri sata trajala je borba između Samante Stosur i Marije Šarapove u četvrtfinalu turnira u Štutgartu, a kao pobednik je na kraju izašla Ruskinja.\nMarsej - poraz za porazom...\nFudbaleri Marseja nastavljaju sa neuspesima u nacionalnom šampionatu Francuske. Večeras su u 34. kolu poraženi od domaćeg Lorijena.\nPanteri gostuju kraj Ibra\nMeč Pantera i Kruna zatvorće drugo kolo Sportklub Super lige Srbije.\nTo je ta bratska podrška...\nBrat Džona Terija je bio u Barseloni gde je zajedno sa ostalim navijačima Čelsija pružao podršku Plavcima u pohodu ka finalu Lige Šampiona.\nNalbandijan najzvučnije ime Srbija opena\nU odsusutvu najboljih srpskih tenisera, igrač sa najboljim rejtingom na Srbija Openu biće Pablo Adunhar, 38. teniser sveta, dok će najveća zvezda biti David Nalbandijan.\nUspešan povratak Krstića\nCentar moskovskog CSKA i kapiten reprezentacije Srbije oporavio se od povrede i večeras je pružio odličnu partiju u meču protiv Lokomotive Kuban.\nTo je golman – Odbrana plus asistencija za spasonosni pogodak!\nU trenutku kada njegov tim u 90. minutu gubi rezultatom 1:0, golman Rafael uspeva da se odbrani nakon kornera, istrči do skoro pola terena i asistira svom saigraču koji postiže gol i donosi Veroni važan bod na meču protiv Ternane.\nVatreni derbi u Kragujevcu\nEkonomac je u uzavreloj atmosferi hale "Jezero" u Kragujevcu savladao Marbo u derbiju Futsal Lige Srbije sa 7:1. Na derbiju bilo svega, umalo došlo i do tuče navijača dva tima.\nRafa: ''Ovako pobediti osmog tenisera sveta - sjajno...''\nRafael Nadal bio je veoma zadovoljan posle današnjeg ubedljivog trijumfa nad Jankom Tipsarevićem u četvrtfinalu turnira u Barseloni.\nNemački "Vukovi" u lovu na Đovinka\nFudbaler Parme privlači veliku pažnju fudbalske javnosti, poslednji u nizu klubova zainteresovanih za Đovinka je i nemački Volfsburg.\nPrvenstvo Srbije: Damljanović stigao Ivaniševića\nU večerašnjem, petom kolu državnog prvenstva šahista u Vrnjačkoj Banji sklopljena su četiri remija, a tri partije su odlučene.\nSrbija bolja od Irana u pet setova\nOdbojkaši Srbije pobedili su danas u Beogradu u trening meču selekciju Irana sa 3:2 (26:24 23:25 25:22 21:25 15:8) u okviru priprema za turnir olimpijskih kvalifikacija koji se igra u Bugarskoj od 8. do 13. maja.\nApril prolazi, promocija selektora i dalje na čekanju\nIako je predstavljanje novog selektora bilo najavljivano za kraj meseca, izgleda da se to neće dogoditi. Da li su ''sitni detalji'' do konačnog dogovora sa Mihajlovićem odjednom postali krupniji...\nFederer: ''Rafa je prvo mene zvao da igramo na 'Bernabeu'...''\nŠvajcarac se priprema za Rolan Garos, ali i prati aktuelna dešavanja na turnirima na kojima ne učestvuje. Posebnu pažnju privukao mu je poraz Đokovića od Nadala u finalu turnira u Monte Karlu.\nInter se ne odriče Kivua\nIskusni rumunski fudbaler je dobio ponudu svog kluba o produžetku saradnje na još dve godine.\nMonpelje grabi ka tituli\nLider šampionata Francuske večeras slavio na teškom gostovanju u Tuluzu i napravio još jedan veliki korak ka šampionskoj tituli.\n"Teniski lakat" na fudbalskom meču...\nNeretko se širom sportskih terena viđaju raznovrsne povrede, jedna od takvih je i ona koju je zaradio fudbaler Dalasa Karlos Rodrigez.\nKapiten Srbije iskreno o porazu i nadmoći Italije\nDan derbija! Partizan - Zvezda, a onda još jedan, sve uz TV prenose!\nMediji smenjuju Mihu, a šta on kaže posle debakla na ''Meaci''?\nDok svi čekaju eksploziju, Solskjer pun optimizma\nZagorac se ne da zavarati, Trifunović rekao nešto što Željko ne želi da čuje\nJoveljić "bled" u porazu Galaksija\nSa Poljskom u borbi za bronzu : "Nije dobro, ali mora da se igra"\nKanselo uplatio časove glume, pa demonstrirao protiv Sautemptona


Posebni savetnik ministra prosvete dr Zoran Kostić, i Vidoje Vukašinović, savetnik ministra, posetili su u petak, 10. juna, Hemijsko-tehnološku školu. U društvu domaćina - direktora škole Nikole Matkovića, pomoćnika direktora Ivana Rančića i predstavnika kolegijuma, gosti su obišli školu, upoznavajući se sa njenim radom i funkcionisanjem.\nOd pekare, poslastičarnice, krojačkih radionica i specijalne radionice za modelare, do laboratorije za analitičku hemiju – svuda smo prošetali sa gostima, a dijalog je bio konstruktivan. Posebno je ukazano na značaj srednjih stručnih škola u obrazovnom sistemu Republike, a naša škola tu zauzima istaknuto mesto – potvrđuje Jadranka Vojnić Purčar, koordinatorka praktične nastave.\nPoseta je time značajnija što je Ministarstvo prosvete, nauke i tehnološkog razvoja odvojilo značajna sredstva za izgradnju veterinarske stanice u Hemijsko-tehnološkoj školi, koja će doprineti kvalitetnijoj nastavi na jednom od najtraženijih profila – veterinarski tehničar.


Međunarodni projekti i saradnja / VIBE\nProjekat Inicijativa finansiranja rizičnim kapitalom na Balkanu (VIBE – Venture Initiative for the Balkan Europe) realizovan je u periodu od januara 2013. do decembra 2014. godine.\nCilj projekta bio je podsticanje i stvaranje poslovnog okruženja za razvoj inovativnog preduzetništva, kao i pristupa izvorima finansiranja za mala i srednja preduzeća, sprovođenje obuke za nove preduzetnike, razvijanje efikasne mreže novih preduzeća i investitora. Takođe, tokom trajanja projekta organizovani su i investicioni forumi, poput Balkana Venture Foruma u Sofiji i Tirani, kako bi se preduzeća predstavila investitorima.\nProjekat je odobren u okviru Četvrtog poziva za Transnacionalni program za Jugoistočnu Evropu, a ukupna vrednost projekta je oko 1,7 miliona evra od čega 85 odsto finansira Evropska unija iz Instrumenta za pretpristupnu pomoć IPA.\nFond je učestvovao kao ravnopravan partner na Projektu zajedno sa 20 partnera iz 12 zemalja od čega je šest zemalja članica Evropske Unije.\nViše informacija na: https://www.vibeproject.eu


Umro Andrej Mitrović - Vijesti.me\nJedan od najpoznatijih i najuglednijih srpskih istoričara, Andrej Mitrović, dugogodišnji profesor Univerziteta u Beogradu, dopisni član Srpske akademije nauka i umetnosti (SANU) i član Crnogorske akademije nauka i umjetnosti (CANU), preminuo je u Beogradu u 77. godini.\nRođen 1937. godine u Kragujevcu, Mitrović je bio doktor istorijskih nauka, a oblast njegovog rada bila je savremena istorija Srbije i Jugoslavije.\nRadio je na Filozofskom fakultetu u Beogradu od početka 60-ih godina, a redovni profesor postao je 1980. Bio je od 1987. godine do penzionisanja šef Katedre za Opštu savremenu istoriju.\nDopisni član SANU postao je 1988. godine, a za člana CANU izabran je 2006. Bio je, između ostalog, i član Udruženja književnika Srbije i Srpskog PEN kluba.\nMitrović je bio urednik više stručnih časopisa, uključujući “Istorijski glasnik”. Bio je i glavni i odgovorni urednik biblioteke “Istorija” u izdavačkoj kući “Nolit” u vrijeme najvećeg procvata ovog izdavača. Priredio je više knjiga u izdanju Univerziteta u Beogradu, SANU, Srpske književne zadruge…\nDobitnik je Oktobarske nagrade Beograda (1975), Herderove nagrade za doprinos istoriografiji (2001), medalje “Konstantin Jireček” Društva za Jugoistočnu Evropu iz Minhena (2004), medalje Srpske književne zadruge (1992), plakete Kolarčevog narodnog univerziteta (1974).\nProfesor Mitrović je spadao u one, danas sve rjeđe, renesansno obrazovane ljude, a pored istorije izuzetno dobro je poznavao i književnost i umjetnost. Svjedoči o tome njegova kaptalno važna studija “Angažovano i lepo: umetnost u razdoblju svetskih ratova 1914-1945.”, ali i izuzetan ogled o istorijskom u djelu Tomasa Mana.\nAndrej Mitrović istoričar


Nazor: Bezobrazluk i vera ruše Zvezdu - BasketballSphere\nAnte Nazor po dolasku na klupu Cibone menja igru, ali i psihologiju zagrebačkog tima, koji se krajem oktobra i početkom novembra nalazio u velikoj krizi.\n“Cibosi” su prošlog vikenda iznenadili pobedom nad Mornarom u Baru, a u ponedeljak (18.00) dočekuju Crvenu zvezdu u prvom meču ABA lige na domaćem parketu, otkako je Nazor nasledio Slobodana Subotića.\nMladi trener se u najavi utakmice nije libio od iskazivanja pobedničkih ambicija, iako je konstatovao da crveno-beli raspolažu znatno većim kvalitetom od njegovog tima.\n– Poslednje dve pobede u ABA ligi su ostvarili rutinski, sa onoliko snage koliko je bilo potrebno da savladaju Igokeu kod kuće i Zadar u gostima. Protiv Zvezde moramo da pokažemo bezobrazluk i veru u ono što radimo. Ako budemo do kraja držali borbenost i koncentraciju, uveren sam da ćemo doći u situaciju da prelomimo utakmicu u našu korist – poručio je Nazor.\nZvezda će u Zagreb doputovati posle uzastopnih pobeda u Evroligi, nad Realom i Efesom, dok u regionalnom takmičenju ima skor 8-2 i pet uzastopnih trijumfa. Cibona je u donjoj polovini tabele sa skorom 4-6.\nMarko Tomas ocenio je da su crveno-beli najbolja ekipa u ABA ligi, iako trenutno ne zauzimaju prvo mesto na tabeli.\n– Na početku sezone su bili nešto ranjiviji nego sada kada su našli ritam između ABA lige i Evrolige, pa lakše dobijaju ove utakmice koje moraju. Nama je pobeda u Baru dala određenu dozu samopouzdanja, ali uz takav angažman i fanatičnu igru u odbrani, biće nam potrebno i dobro napadačko veče – kaže reprezentativac Hrvatske.\nTomas je ocenio da Cibona “ima svoju šansu”.\n– Jesu kvalitetniji, ali igramo na domaćem terenu, gde uz podršku publike i našu dobru partiju možemo da ih pobedimo.\nZadar je u prvoj utakmici 11. kola savladao Olimpiju 97:77, u subotu igraju Igokea – Mega Bemax, Partizan – Cedevita i FMP – Budućnost, a u nedelju MZT Skoplje – Mornar.\nTABELA: Budućnost 9-1, Zvezda 8-2, Cedevita 7-3, FMP 5-5, Partizan 5-5, Zadar 5-6, Olimpija 5-6, Igokea 4-6, Cibona 4-6, Mornar 4-6, Mega 3-7, MZT 2-8.


FoNet portal :: Pretraga / tagId=28630\nTag: pomoć, Pogodaka: 202\nNova vojna pomoć Kijevu\nDvadeset zemalja obećalo je novu vojnu pomoć Ukrajini u njenoj borbi protiv invazije ruskih vojnih snaga, objavio je danas američki ministar odbrane Lojd Ostin nakon drugog sastanka Kontakt grupe za Ukrajinu.\nUkrajini 19,8 milijardi dolara\nGrupa sedam najrazvijenijih zemalja sveta (G7) – Sjedinjene Američke Države, Nemačka, Japan, Velika Britanija, Francuska, Kanada i Italija, danas je odlučila da Ukrajini pruži ekonomsku pomoć vrednu 19,8 milijardi dolara, kako bi joj pomogla da se odupre invaziji Rusije.\nNova podrška SAD\nMinistarka za evropske integracije Jadranka Joksimović i direktor misije USAID u Srbiji Deni Robertson potpisali su danas, uz prisustvo američkog ambasadora Kristofera Hila, sporazum kojim će Sjedinjene Američke Države obezbediti dodatnih 19,5 miliona dolara razvojne pomoći Srbiji.\nJoš 40 milijardi za Kijev\nAmerički Senat odobrio je danas skoro 40 milijardi dolara pomoći Ukrajini, kao odgovor na rusku agresiju, prenosi agencija Ukrinform, ali navodi da taj dokument mora da potpiše predsednik Sjedinjenih Država Džo Bajden kako bi stupio na snagu.\nPomoć preduzećima zbog rata\nVlada Srbije usvojila je danas Zaključak o Aneksu 2 Osnovnog ugovora o garanciji Srbije za kreditiranje privrede usled produženog negativnog uticaja pandemije, što će, prema rečima ministra finansija Siniše Malog, pomoći domaćim preduzećima čije je poslovanje usmereno na tržišta Rusije, Ukrajine i Belorusije, saopštilo je ministarstvo.\nSrbija nije tražila pomoć\nOd Europola Srbija do sada nije tražila pomoć u identifikaciji osoba koje su poslale gotovo 300 pretnji bombama u školama, bolnicama i drugim objektima širom zemlje, a i da jeste zatražila - mogla bi da dobije ograničenu pomoć jer nije članica Evropske unije (EU).\nEvropska banka za obnovu i razvoj (EBRD) obezbedila je dve kreditne linije u ukupnom iznosu od 25 miliona evra kojima će Banka Intesa Beograd omogućiti malim i srednjim preduzećima (MSP) u Srbiji da dostignu zelene standarde Evropske unije (EU), kao i klijentima - fizičkim licima da svoje domove učine energetski efikasnijim.\nEU će pomagati Ukrajinu\nEvropska unija će nastaviti da pomaže Ukrajinu u vojnoj opremi, izjavio je danas u Briselu visoki predstavnik Unije za spoljnu i bezbednosnu Đozep Borelj.


kuvanje Arhiva - PRess Serbia | PR PRess team\nDa li ste se ikada pitali na koje sve načine možete savladati tehnike kuvanja? Koji su to najlakši načini uz pomoć kojih ćete postati pravi majstor u kuhinji i...\nVolite da pečete hleb, kiflice ili da sadite paradajz na terasi ill da štrikate? I to baš često radite u poslednje vreme? Niste ni znali da imate takve...\nEvo kako pevačica provodi dane u izolaciji. Emina Jahović nedavno je publici predstavila novu pesmu “Kriziram”, a u spotu za ovu numeru Eminu...\nKvasac će biti dobar za upotrebu kada se pojave mehurići Ukoliko zbog vanrednog stanja i borbe sa opakim virusom niste na vreme kupili kvasac, koji je postao...\nVidim sve nešto kuvaju, ja imam ženu za to! Pevačica Dara Bubamara je pre par meseci razbesnela javnost izjavom o “seljačkim školama”, a sada će...\nFolk zvezda Lepa Brena tokom vanrednog stanja u našoj zemlji dane provodi u kućnom karantinu sa suprugom Bobom Živojinovićem i sinovima Stefanom i Viktorom...\nPohvalio se umećem i obavljanjem kućnih poslova. Haris Džinović tvrdi da se odlično snalazi u ulozi domaćice, kao i da se tom prilikom vrlo rado šali na račun...\nZa dve nedelje najveća jugoslovenska zvezda svih vremena Lepa Brena proslaviće 59. rođendan, a za „Blic” otkriva kakva je kuvarica, ko joj pomaže u kućnim...\nŠefovi kuhinja vam otkrivaju svoje male TAJNE!\nSvaka domaćica zna koliko je teško izboriti se sa pehovima u kuhinji. Kada saznate za ove trikove velikih majstora, briga za vaš sledeći kulinarski...\nSpremite ukusan obrok bez kuvanja\nTri laka recepta, kako da spremite lagani obrok bez znojenja pored šporeta KUKURUZ SALATA Pomešajte dve šolje sirovih zrna svežeg kukuruza šećerca sa 2 velika...\nPoznati di-džej Arriell pokazao svoju veštinu na Instagramu! Novinar i muzičar Milan Popović allias “Arriell” odmara se na Crnogorskom primorju...\nPo mišljenju svetskih kuhara: Ova jela morate naučiti da pripremate do 30-te!\nPrema mišljenju svetskih kuhara, ova jela moramo znati pripremiti pre nego što zagazimo u tridesete. Nekima kuhinja predstavlja zadovoljstvo, a neki...\nŽene u proseku utroše oko četiri i po sata dnevno na kućne poslove, a najviše vremena im ode na pripremanje obroka i kuvanje. Dobra vest je da one uštede...\nDESETKA: NAJBOLJE KUVARICE I KUVARI\nO javnim ličnostima postoji mnogo predrasuda, a jedna od najvećih je da niko od njih ne kuva. Prvi razlog je što imaju toliko para da jedu po restoranima...\nNajčešće salmonele ima u jajima, peradi, sirovom mesu, nepasterizovanom mleku, svežem siru, svežem voću i povrću, ali može se naći i u začinima te...


Pomoćnik ministra za B92: EPS može da izdrži jos 10 dana - Bizlife.rs\nPomoćnik ministra za B92: EPS može da izdrži jos 10 dana\n10:22 Beograd, 08/02/2012\nSnabdevanje strujom u Srbiji za sada je stabilno, ali elektroenergtski sistem ovaj tempo proizvodnje može da izdrži još desetak dana. To je za Radio B92 izjavio pomoćnik ministra energetike Milutin Prodanović.\nOn je kazao da se nada da neće biti restrikcija električne energije, ali i dodao da to zavisi od toga da li će se građani i prevreda pridržavati mera štednje. Prodanović je ponovo apelovao na potrošače da smanje potrošnju.\nProdanović je naveo da je dnevna potrošnja struje u Srbiji, sa Kosovom i Metohijom dostigla rekordnih 162,5 miliona kilovatčasova. Na užoj teritoriji Srbije, bez južne pokrajine, potrošnja iznosi 141,4 miliona kilovatčasova.\nEPS u svojim postrojenjima, koja su sva u pogonu, obezbedi 90 odsto potrebne količine električne enrgije, dok se ostatak uvozi, kazao je Prodanović.\nPrema njegovim rečima, za sada nema većih kvarova, već samo sitnijih iskakanja, koja se vrlo brzo saniraju.


IZETBEGOVIĆ I RADONČIĆ SVE DOGOVORILI: SBB ulazi u vlast na svim razinama, Radončić novi ministar sigurnosti! | Slobodna Bosna\nDogovor Izetbegovića i Radončića najvećim dijelom utanačen je još krajem protekle sedmice, a stranačkim rukovodstvima ostalo je samo da prime k znanju ono što su dvojica lidera dogovorila u četiri oka. Za SBB to neće biti nikakav problem, jer je riječ o izrazito liderskoj partiji koja se najčešće opisuje kao punoglavac - velika glava, malo tijelo - što će reći da sve bitne odluke donosi stranački šef, često bez konsultacija i znanja članova najužeg stranačkog rukovodstva.\nNo, Izetbegović i Radončić još nisu do kraja usuglasili i precizirali zajednički odnos prema kantonalnim vladama koje su već formirane - ponegdje bez sudjelovanja SDA a mnogo češće bez sudjelovanja SBB-a.\nZIMA, ISPRED NAS: FHMZ objavio prognozu sezone i tri scenarija\nIDEMO NA PLANINE: Počinje sezona skijanja na Bjelašnici, sutra na Jahorini\n"NEKOM 382 KM, NEKOM 8.000 KM": Više od 1.000 penzionera u Zenici tražilo...\n28. Nov. 202127\nUPOZORENJE IZ NEW YORKA: Ako se istraje na etničkom izbornom principu – predviđa se dodatna destabilizacija Bosne i Hercegovine zbog insistiranja promjena Izbornog zakona...\n29. Nov. 20218


WTA rang lista - Ivanović šesta, Janković pala na 18. mesto - Sportske.net\nWTA rang lista - Ivanović šesta, Janković pala na 18. mesto\nObjavljena je najnovija lista najbolje plasiranih teniserki sveta.\nBez većih promena na najnovijoj WTA listiBez većih promena na najnovijoj WTA listiAna lagano, Srbija vodi 2:0!Evo šta su Ana i Jelena radile kod arhivatora!Evo šta su Ana i Jelena radile kod arhivatora!\nSrpska teniserka Ana Ivanović zadržala je šesto mesto na danas objavljenoj WTA listi, dok je Jelena Janković pokvarila plasman za jednu poziciju i sada je 18. teniserka sveta.\nIvanović zauzima šesto mesto na listi sa 4.200 bodova, a Janković, koja je zbog povrede u osmini finala završila takmičenje na turniru u čarlstonu, pala je za jedno mesto, na 18. sa 2.295 bodova.\nBojana Jovanovski je za tri pozicije pokvarila plasman i sada sa 846 bodova zauzima 62. mesto, a Aleksandra Krunić pala je za pet mesta i sada je 77. teniserka sveta sa 727 bodova. Jovana Jakšić popela se za devet mesta na 219. sa 213 bodova, a Vesna Dolonc za četiri mesta pa sa 186 bodova zauzima 242. poziciju.\nMeđu prvih 10 teniserki na WTA listi ove nedelje nije bilo promena.\n1. Serena Vilijams (SAD) 9.981\n2. Marija Šarapova (Rusija) 7.890\n3. Simona Halep (Rumunija) 7.571\n4. Petra Kvitova (Češka) 6.060\n5. Karolina Voznijacki (Danska) 4.675\n6. Ana Ivanović (Srbija) 4.200\n7. Eženi Bušar (Kanada) 4.122\n8. Ekaterina Makarova (Rusija) 3.420\n9. Agnješka Radvanska (Poljska) 3.385\n10. Karla Suarez Navaro (Španija) 3.335\n18. Jelena Janković (Srbija) 2.295\n62. Bojana Jovanovski (Srbija) 846\n77. Aleksandra Krunić (Srbija) 727


Saradnja škola iz Sarajeva i Slovenije: Razvoj saradnje u oblasti osnovnog obrazovanja | Novinska agencija Patria\nObjavljeno u kategoriji BiH na 11.07.2016 13:13:19\nSaradnja škola iz Sarajeva i Slovenije: Razvoj saradnje u oblasti osnovnog obrazovanja\nU slovenskim Šalovcima od 11. do 13. jula održan je 2. Transnational meeting\nU slovenskim Šalovcima od 11. do 13. jula održan je 2. Transnational meeting kojem je prisustvovalo devet partnera iz sedam zemalja učesnica u projektu Parents Corner Erasmus + KA2.\nTom prilikom je Muamer Tinjak, direktor Osnovne škole “Aleksa Šantić” iz Sarajeva, potpisao Memorandum o saradnji sa Darjom Farič-Klemenčič, direktoricom Osnovne škole “Šalovci”. Cilj potpisivanja Memoranduma je razvijanje prijateljskih odnosa između dviju škola, njihovih uposlenika i učenika, a posebno u području obrazovanja i kulture.\nPotpisnici će, uvjereni u važnost takve saradnje, podsticati cjeloživotno učenje i upoznavanje različitosti, poštujući bogatu kulturnu i jezičku sličnost, te raznolikosti i sličnosti obrazovnih sistema.\nOsnovna svrha Memoranduma je uspostavljanje i razvoj saradnje u oblasti osnovnog obrazovanja i izradi zajedničkih međunarodnih projekata, a predmet saradnje obuhvatit će produbljivanje veza između škola dviju država, kao i poznavanje historije i kulture obiju zemalja, nudeći učenicima sticanje novih prijateljstava, znanja i iskustava, razmjenu određenih podataka koji mogu poslužiti u svrhu istraživanja i realizacije same svrhe Memoranduma.\nSaradnja će se zasnivati u duhu partnerske i prijateljske saradnje, a u skladu sa standardima, normativima, te pozitivnim zakonskim propisima država potpisnika.


Predsednik Indonezije: Zelenski i Putin dolaze na novembarski samit G20\nBeta 29. aprila 2022. 21:50\nDopunjeno izjavom portparolke Stejt departmenta predsednici Ukrajine i Rusije, Volodimir Zelenski i Vladimir Putin, prihvatili su da učestvuju na samitu G20 na Baliju u novembru – izjavio je danas domaćin tog skupa, predsednik Indonezije Džoko Vidodo.\nVidodo, sadašnji predsedavajući grupe G20, u televizijskoj izjavi je rekao da je ove nedelje telefonom razgovarao sa Zelenskim i Putinom. On je rekao da je pozvao lidere Ukrajine i Rusije da rat okončaju pregovorima.\nSAD odbijaju da se ponašaju prema Vladimiru Putinu „kao da se ništa ne dešava“, posle ruske invazije Ukrajine, rekla je danas portparolka Stejt departmenta komentarišući poziv ruskog predsednika na samit G20 predvidjen za novembar kao i ukrajinskog predsednika Zelenskog, prenosi Frans pres.\n„SAD nastavljaju da misle da ne možemo da se ponašamo kao da se ništa nije dogodilo u odnosu na učestvovanje Rusije u okviru medjunarodne zajednice ili medjunarodnih institucija“, rekla je portparolka Delina Porter, koja nije precizirala da li će SAD učestvovati na samitu ili ne.\nPredsednik Indonezije je rekao da je „ponovio važnost hitnog okončanja rata“.\n„Takodje sam naglasio da mirovni napori treba da se nastave i Indonezija je spremna da doprinese“.\nVidodo je rekao da je pozvao Putina i Zelenskog na samit G20 jer rat u Ukrajini ima veliki uticaj na privredu sveta, a „razumemo da G20 ima ulogu katalizatora u oporavku“.\nOn je rekao da je odbio zahtev Zelenskog za oružjem, ali da će umesto toga poslati humanitarnu pomoć.\n„Ustav Indonezije i principi naše spoljne politike zabranjuju nam da pružamo pomoć u naoružanju drugim zemljama“, rekao je Vidodo. „Medjutim, spremni smo da pružimo humanitarnu pomoć Ukrajini“, istakao je on.


Naslovnica Krajina Banja Luka Trninić: Autoput Banjaluka-Prijedor se gradi\n“Oni su već na terenu i rade svoj dio posla, tako da mogu da otklonim sve dileme koje su se pojavile u javnosti da tu ima nekih problema”, izjavio je Trninić novinarima, nakon današnjeg prijema i razgovora sa gradonačelnikom Prijedora Milenkom Đakovićem.\n“Razgovarano je i o bezbjednosti saobraćaja. Jedna od najugroženijih dionica u saobraćaju upravo je ova od Banjaluke prema Prijedoru, gdje pokušavamo da određenim intervencijama poboljšamo stanje”, istakao je Trninić.\n“Tu su i neutrošena sredstva iz Fonda solidarnosti, tačnije oko 740.000 KM, koliko je ostalo od 1,4 miliona KM koliko je bilo odobreno za Prijedor. Ta neutrošena sredstva će biti upotrijebljena za projekte sanacije od poplava iz 2014. godine”, rekao je Trninić.\n“Tema razgovora bio je i drugi kružni tok, kod raskrsnice Vilako, kao i povezivanje regionalnog puta od Busnova prema Bronzanom Majdanu i dalje prema Sanskom Mostu”, rekao je Đaković.


Hoće li nova godina doneti novi rat - 08.01.2021, Sputnik Srbija\nHoće li nova godina doneti novi rat\nKada se pogledaju najnovije vesti sa Bliskog istoka, čovek ne može da se ne zapita hoće li nova godina doneti i novi rat u tom regionu, jer zveckanje oružjem u... 08.01.2021, Sputnik Srbija\nAmere,jedino virus,ili unutrasnji nemiri,mogu da sprece da ne izazovu neki rat...Oni idu na to da zapale ceo svet..\n17:05 08.01.2021 (Osveženo: 22:52 08.01.2021)\n© AFP 2021 / IIPA/ALI MOHAMMADIIranska Vojska čuva stražu na vojnom gliseru u moreuz Ormuskom moreuzu u južnom Iranu\nKada se pogledaju najnovije vesti sa Bliskog istoka, čovek ne može da se ne zapita hoće li nova godina doneti i novi rat u tom regionu, jer zveckanje oružjem u Persijskom zalivu postaje sve glasnije.\nDok Pentagon premešta teške bombardere B52 u region Zaliva i odbija da vrati kući nosač aviona „Nimic“, Iran u novu godinu ulazi sa odlukom o početku obogaćivanja uranijuma daleko iznad granica predviđenih nuklearnim sporazumom iz 2015, uz nagoveštaj da će promeniti politiku ukoliko Bajden ukine sankcije koje je Teheranu nametnuo Donald Tramp.\nTrampovo nasleđe za Bajdena — „spržena zemlja“ širom sveta\nGodišnjica ubistva generala Kasema Sulejmanija doba je kada Vašington treba naročito da bude na oprezu, navodi dobar poznavalac bliskoistočnih prilika Borislav Korkodelović. Na osvetu zbog ubistva poznatog vojskovođe, komandanta odreda „Kuds“ iranske Republikanske garde, nedavno je ponovo pozvao i iranski verski vođa ajatolah Ali Hamnei, a i pripadnici „Kudsa“ žele da se na neki način osvete. Sulejmani je ubijen 3. januara prošle godine napadom drona.\nSa druge strane, tranzicija vlasti u Vašingtonu mogla bi da dovede do slabe koordinacije u okviru američkog bezbednosnog sistema, navodi naš sagovornik.\n„Sve su to osetljivi trenuci zbog kojih Amerikanci ne samo da su podigli teške bombardere iz baza, nego su nedavno uputili i jednu podmornicu, koja je opremljena sa preko 150 ’Tomahavk‘ raketa u zonu Zaliva“, kaže Korkodelović.\nTakođe je i jedna izraelska podmornica otišla ka regionu preko Crvenog mora.\n„Situacija jeste veoma zapaljiva, ali još uvek mislim da je sve to zbog mera predostrožnosti, koje Amerikanci preduzimaju za svaki slučaj. Dugoročnije gledano, može da se spekuliše da oni održavaju taj pritisak i dalje narušavaju odnose sa Teheranom kako bi sproveli ono što mnogi zapadni analitičari smatraju Trampovim pokušajem da Bajdenu ostavi ’sprženu zemlju‘ na mnogim područjima, ne samo u odnosima sa Iranom“, smatra Korkodelović.\nDžo Bajden i „nuklearni program plus“\nNaš sagovornik se nada da će period do 20. januara, kada se održava inauguracija novog američkog predsednika, proći bez otvorene oružane konfrontacije u regionu Zaliva.\n„Iranci insistiraju na tome da oni ne žele rat, da ne preduzimaju nikakve mere vojne prirode; Amerikanci, opet, kažu da ni oni ne žele rat. Iranski ambasador u Iraku je ovih dana kazao da što se tiče osvete za ubistvo generala Sulejmanija, to ne mora nužno da bude oružani sukob — Iran bi smatrao osvetom i to ukoliko bi SAD konačno morale da napuste Irak“, objašnjava Korkodelović.\nSituacija na Bliskom istoku i pod novom američkom administracijom ostaće i dalje veoma komplikovana, s time što će Bajden tražiti „nuklearni program plus“, umesto sadašnjeg nuklearnog ugovora iz koga je Tramp izašao. „Nuklearni program plus“ podrazumevao bi, prema Korkodelovićevim rečima, obavezu Irana da produži period zamrzavanja rada na nuklearnom programu.\n„Zatim, Zapad sve više traži, a Iran to odlučno odbija, da u program budu uključene odredbe o iranskom raketnom programu, koji sada ima domet od oko 2.000 kilometara i može da dopre do ivica Evrope i treće, da Teheran obustavi podršku Asadovom režimu u Siriji, Hutima u Jemenu, Hezbolahu u Libanu“, kaže Korkodelović.\nSve te teme imaće prioritet u budućim odnosima između Vašingtona i Teherana, zaključuje on.\nIako se Donald Tramp tokom kampanje hvalio da u svom mandatu nije započeo nijedan rat, istupio je iz teškom mukom sklopljenog nuklearnog sporazuma 2018; štaviše, odnose sa Islamskom republikom dodatno je zaoštrio prošle godine nametanjem strogih sankcija.\nJedna od poslednjih u nizu odluka Pentagona u 2020. bilo je treće premeštanje teških bombardera na Bliski istok u poslednjih 45 dana, dok ostanak „Nimica“ u vodama Persijskog zaliva vršilac dužnosti šefa Pentagona Kristofer Miler pravda iranskim pretnjama američkim zvaničnicima, uključujući i Trampa.\n8 Januar, 19:474


Novovaroška auto škola počela sa radom\nwestinfo.rs (Ž. Dulanović) 03. јануар 2014. године Друштво Коментари\n(foto: Ž. Dulanović)\nAuto-škola AMSS u Novoj Varoši počela je sa radom nakon mesec i po prinudnog odmora zbog usklađivanja poslovanja sa novim zakonskim propisima.\nDozvolu za rad ova auto-škola dobila je među prvima u Republici i prva u okviru Auto-moto saveza Srbije, a rešenje da ispunjava sve kriterijume za ponovno registrovanje delatnosti uručilo joj je Ministarstvo unutrašnjih poslova.\nInstruktori auto-škole AMSS, jedine u Novoj Varoši, ovih dana nastaviće sa obukom140 ranije ugovorenih i petnaestak novih kandidata prijavljenih nakon donošenja novog cenovnika za polaganje vozačkog ispita. Praktični deo vozačkog ispita polaznici će međutim i dalje polagati u Prijepolju jer gradske ulice u Novoj Varoši nisu u potpunosti opremljene svetlosnom saobraćajnom signalizacijom. Cena obuke je oko 80.000 dinara (pod uslovom da kandidat iz prvog puta položi testove i vožnju), a plaćanje je moguće u 12 mesečnih rata.\n- Nadležna komisija MUP-a ocenila je da ispunjavamo sve uslove za ponovnu registraciju – tri instruktora, isto toliko vozila u vlasništvu, učionice, prostorije za administrativne poslove, predavače, poligon – kaže Risto Popović, direktor Auto centra AMSS u Novoj Varoši.


Karadžić: UEFA nije smela da podlegne političkim pritiscima\nBeta 3. maja 2016. 14:15\nPredsednik Fudbalskog saveza Srbije (FSS) Tomislav Karadžić rekao je danas da je prijem Kosova u UEFA politička odluka i da su uzdrmani temelji te organizacije, koja nije smela da poklekne pred političkim pritiscima.\n„Ovo je politička odluka, UEFA ovim činom otvara Pandorinu kutiju. Fudbal je danas poražen, našao se u raljama politike i ovo je potez UEFA koji može da ima nesagledive posledice po fudbal. Ovo je tužan dan za fudbal i UEFA, jer su ovim činom uzdrmani temelji organizacije koja nije smela da poklekne pred političkim pritiscima“, navodi se u izjavi Karadžića objavljenoj na sajtu FSS-a.\nEvropska fudbalska unija (UEFA) je danas primila Kosovo kao svoju 55. članicu, iako je prethodno odbijen predlog za promenu Statuta Uefe koji bi omogućio prijem zemlje koja nija članica Ujedinjenih nacija.\nPo rečima Karadžića, FSS se četiri godine borio protiv toga i odbijao sve pokušaje, a najveći udarac je stigao od Medjunarodnog olimpijskog komiteta (MOK), čiji je prijem kosovska delegacija u UEFA posebno apsotrofirala.\n„FSS i naša borba postali su mnogima smetnja i prepreka, ali protiv političke zloupotrebe fudbala nismo mogli. UEFA ima 38 članica čije su vlade priznale nezavisnost samoproglašene države i došli smo zbilja u situaciju da se borimo sami protiv svih. Mnoge delegacije tih zemalja su nam se izvinjavale i govorile kako moraju da slede uputstva političara“, kazao je prvi čovek srpskog fudbala.\nKaradžić je istakao da sprečavanje promene Statuta omogućava nastavak borbe.\n„U tako neravnopravnoj borbi uspeli smo da sprečimo promenu Statuta koja nam omogućava da nastavimo svoju borbu. I ovaj čin je neće zaustaviti, sada za sve naše ljude i klubove sa Kosova i Metohije, koji već funkcionišu u okviru našeg sistema“, rekao je Karadžić.\nOn je pomenuo i to što je od svih sportskih saveza, fudbalski sa Kosova prvi tražio, a poslednji dobio prijem u medjunarodne forume.\n„Prvo su razni evropski savezi, košarkaški, rukometni i tako dalje, uzimali pod svoje okrilje samoproglašenu državu, a sećamo se da je prvo fudbalski savez takozvane države tražio prijem u UEFA. Uspevali smo da spustimo rampu, ali sada se već radilo o nemogućoj misiji. Uostalom, nije tajna, mnogi delegati su bili pod pritiskom svojih vlada, jednostavno su morali da slede političke odluke, a 38 vlada zemalja članica UEFA priznale su tvorevinu Kosovo“, naveo je on.\nKošarkaši Srbije danas u Espu protiv Finske


Sredjivanje niskonaponske mreže u valjevskim selima | VAmedia - info portal\nSredjivanje niskonaponske mreže u valjevskim selima\n21/09/2017 21/09/2017 Нема коментара на Sredjivanje niskonaponske mreže u valjevskim selima\nJP EPS je otpočeo sa sređivanjem naponskih prilika, radi obezbeđivanja kvalitetnog napajanja električnom energijom na distributivnim područjima. Za ogranak ED Valjevo ta suma iznosi 500.000.000 dinara u naredne dve godine.\n“ Odluka EPS-a je da se u pojedinim gradovima Srbije drvene bandere zamene betonskim banderama. Valjevo je dobilo za dve godine sumu od 500 miliona dinara . Do Nove godine ćemo uraditi 96 mesta što je oko 150 kilometara i u novčanom iznosu oko 250 miliona dinara”, rekao je obilazeći elektromrežu u selu Žabari sa direktorom ED Valjevom Zoranom Nikolićem, gradonačelnik Valjeva Slobodan Gvozdenović.\nED Valjevo namerava da sredstva utroši za izgradnju novih i rekonstrukciju postojećih visokonaponskih i niskonaponskih vodova. Ovaj posao se na teritoriji našeg grada sprovodi u saradnji sa Gradom Valjevom.\n“ Odmah da Vam kažem da je Grad Valjevo inicirao ovu zamenu iz prostog razloga što to povećava kvalitet života u ruralnim područjima i mi smo učinili sve da i vrlo brzo izdamo sve neophodne dozvole kako bi i došlo do realizacije ovog posla. Pre svega odeljenje za urbanizam koje je izdalo dozvole za investiciono održavanje. Očekujemo da ovih dana počnemo upravo iz Žabara gde će oko sto stubova biti zamenjeno, a potom očekujemo da to bude uradjeno in a dreugim područjima kao što je Ogladjenovac, Stave, Brankovina”, rekao je gradonačelnik Gvozdenović.\nOn kaže da je gradsko rukovodstvo potpuno svesno činjenice da se mora poboljšati kvalitet života u seoskim područjima pre svega misleći na vodu, struju i puteve.\n“Što se tiče napajanja električnom energijom ovo će pogotovo kada je u pitanju niskonaponska mreža dati znatno poboljšanje. Biće zamenjeni i provodnici snopovima tako da će sve one stvari koje su do sada mučile meštane kad je struja u pitanju naročito prilikom loših vremenskih prilika biti otklonjene”, objašnjava Gvozdenović.\nNa pitanje novinara da li su u planu i putevi konkretno za Žabare gradonačelnik je odgovorio da će takve investicije biti predvidjene u narednom budžetu ne samo po pitanju puteva već i vodovodne mreže koja je u Žabarima i aktuelni problem.\nStudio Trnavac obeležio jubilej\nLukasov koncert pomerio predstavu


Konferencija Republičke izborne komisije, nakon izbora 2016. godine (ilustrativna fotografija)\nDok Republička izborna komisija (RIK) Srbije proglašava predsedničke kandidature, pristižu primedbe da bi demokratski izborni proces mogao biti ugrožen, između ostalog, i zbog sastava samog RIK-a. Timovi pojedinih opozicionih predsedničkih kandidata, ali i civilni sektor, upozoravaju da više od polovine stalnog sastava RIK-a čine predstavnici onih koji su predložili jednog predsedničkog kandidata - Aleksandra Vučića.\nVeć sam sastav RIK-a ne garantuje nepristrasnost, kažu u timu kandidata za predsednika Srbije Saše Jankovića, koji zahteva od predsednice Skupštine Srbije ili da se stalni sastav Republičke izborne komisije raspusti ili, ako se to ne učini, da se izuzmu svi članovi koji čine većinu koja nije dopuštena.\n„Jedna koalicija može imati predstavnike samo do jedne polovine, oni (koalicija koja je predložila Aleksandra Vučića) imaju 12 od 17 stalnih članova, to je više nego dve trećine“, rekla nam je Vesna Rakić Vodinelić, članica proširenog sastava RIK-a u ime grupe građana "Za Srbiju bez straha", čiji je kandidat Saša Janković.\nI iz pravnog tima predsedničkog kandidata Vuka Jeremića su najavili da će izaći sa pravnim predlogom u vezi sa ovim pitanjem.\nNiko se ne može dogovoriti o tome da krši zakon: Rakić Vodinelić\nIz RIK-a pak stiže objašnjenje od predsednika Vladimira Dimitrijevića da se pri imenovanju članova vodilo računa o tome da nijedna poslanička grupa nema više od pola članova Komisije.\n"Našem imenovanju je prethodio dogovor svih poslaničkih grupa u Narodnoj skupštini u pogledu rasporeda mesta u Komisiji. Pogrešno je povezivati sastav Komisije, bilo sa predizbornim bilo sa postizbornim koalicijama, jer bi u suprotnom sastav Komisije bio podložan čestim izmenama, koje Zakon ne poznaje", naveo je Dimitrijević.\nMeđutim, Vesna Rakić Vodinelić kaže da poslanička grupa nije zakonski pojam.\n„Naprotiv, u izbornom zakonu koji se primenjuje na ovim izborima u članu 29. stav 4. (Zakona o izboru narodnih poslanika) rečeno je da nijedna koalicija koja predlaže kandidata za predsednika Republike ne može imati više od jedne polovine članova. On je takođe rekao da su se oni tako dogovorili na nekoj od sednica skupštine, međutim, niko se ne može dogovoriti o tome da krši zakon“, navodi Rakić Vodinelić.\nU međuvremenu su 24 organizacije civilnog društva ocenile da je u Srbiji ozbiljno ugrožen demokratski izborni proces. U saopštenju nevladinih organizacija navodi se da posebno zabrinjava činjenica da vladajuća koalicija protivno zakonu u RIK-u ima većinu, kao i da veliku bojazan predstavlja činjenica da bi, prema rečima pravnih eksperata, izborno pravo građana moglo da bude ugroženo i od Republičke izborne komisije.\n"RIK je, naime, uspostavio novi, veoma sporni mehanizam načina utvrđivanja izbornih rezultata proširujući svoja ovlašćenja, među kojima je i prepravljanje javnih isprava, što predstavlja ozbiljno krivično delo", piše u saopštenju.\nU Srbiji ozbiljno ugrožen demokratski izborni proces, ocenile 24 organizacije civilnog društva\nDragan Popović iz Centra za praktičnu politiku, organizacije koja je među potpisnicima saopštenja nevladinog sektora, kaže da je najveća opasnost to što RIK vrlo često zakone tumači kreativno. Navodeći da je i prošle godine na parlamentarnim izborima bilo mnogobrojnih problema oko toga kako će se utvđivati rezultati sa pojednih biračkih mesta Popović upozorava da je moguće da će biti opet slična situacija i da će onda biti preglasavanja u RIK-u.\n„S obzirom da imaju ogromnu većinu mogu preglasavanjem da obezbede kakve god hoće odluke. I sama ta činjenica ne uliva ni malo poverenja kod građana da će izborni proces proteći besprekorno. I to je sve u kontekstu atmosfere u društvu gde imate već narušene osnovne postulate fer izbora zbog medijskih nesloboda, zbog ogromnog učešća funkcionera izvršne vlasti u kampanji i zbog ogromne neravnopravnosti u novcu koji koristi vlast i koji koristi opozicija“, kaže Popović.\nPredsednik RIK-a Vladimir Dimitrijević izjavio je, povodom kritika nevladinih organizacija, da "izborna prava građana nisu i neće biti ugrožena" kao i da je celokupan rad Republičke izborne komisije usmeren isključivo na zakonito sprovođenje izbora.\n"Povodom tvrdnji da je uspostavljen navodno sporni mehanizam načina utvrđivanja izbornih rezultata, uz proširenje ovlašćenja RIK, dužan sam da još jednom naglasim da su te tvrdnje neosnovane“, naveo je u saopštenju Dimitrijević.\nOn je rekao da su odredbe Uputstva za sprovođenje izbora o statističkoj obradi rezultata iz zapisnika o radu biračkih odbora usmerene isključivo ka otklanjanju očiglednih omaški u rezultatima glasanja koje je birački odbor uneo u zapisnik o radu, bez zadiranja u brojeve glasova koje budu dobili kandidati.\nDimitrijević je takođe izneo tvrdnju da "ovakvo rešenje ide u susret i primedbama OEBS-a da se verifikovanje podataka iz zapisnika o radu biračkih odbora treba sprovoditi na unapred uređen način.“\nNikakve primedbe koje se sada upućuju nisu nove u odnosu na one koje smo primetili i u izbornom procesu tokom 2016: Nedeljkov\nVesna Rakić Vodinelić, članica proširenog sastava RIK-a kaže da je u članu 91. Uputstva, koje je donela Republička izborna komisija u stalnom sastavu bez prisustva članova koji su proširenom sastavu, predviđeno u pet tačaka da se mogu ispravljati zapisnici ako sadrže tzv. logičko-računarske greške koje su posledica očigledne omaške.\n„Međutim, u dve od tih pet tačaka radi se o greškama koje nisu, odnosno ne moraju biti računsko-logične koje su posledice očigledne omaške i u tom slučaju ne bi moglo da se postupi onako kako je predviđeno u članu 91. Uputstva nego bi se morao otvarati glasački materijal. Ja ću tražiti tumačenje te odredbe pošto je nedovoljno jasna i donekle suprotna zakonu, barem ovako kako je formulisana“, kaže Rakić Vodinelić.\nNikakve primedbe koje se sada upućuju nisu nove u odnosu na one koje smo primetili i u izbornom procesu tokom 2016. godine u kojem RIK u suštini predstavlja partijsko telo "koje se formira na predlog poslaničkih grupa od strane parlamenta i samim tim imamo telo koje sprovodi direktno interese partija koje se i kandiduju na izborima i koje preko svojih poslanika usvajaju izborno zakonodavstvo", kaže Raša Nedeljkov iz posmatračke misije CRTA "Građani na straži".\n"Dakle, tu je ključni problem što RIK kao centralno izborno telo u našoj zemlji nije profesionalno i nije sastavljeno od članova koji svojim kredibilitetom i na osnovu toga ko ih predlaže garantuju nezavisnost i ravnopravnost u izbornom procesu za sve učesnike u izbornoj trci“, ocenjuje Nedeljkov.\nU kojoj meri je zakonodavstvo u odnosu na izbore poštovano moći će da se kaže nakon praćenja rada RIK-a, izborne kampanje i samog izbornog dana.\nRepublička izborna komisija: Prava glasača neće biti ugrožena\nVučić: Ne dobijamo novac od tajkuna za predsjedničku kampanju


RTS :: Vučić: Dolazak "Nideka" veličanstveni poklon za Srbiju\nEkonomija Vučić: Dolazak "Nideka" veličanstveni poklon za Srbiju\npetak, 09. apr 2021, 14:32 -> 19:37\nPredsednik Aleksandar Vučić izjavio je da je dolazak japanske grupacije "Nidek", koja će u Novom Sadu izgraditi fabriku pogonskih motora za električna vozila, veliki dan za Srbiju, jer će doprineti razvoju tog grada i cele zemlje, kao i da veruje da je to samo početak dolaska većeg broja japanskih investitora u Srbiju.\nAleksandar Vučić je, nakon sastanka sa delegacijom japanske grupacije "Nidek korporejšen" u Predsedništvu Srbije, rekao da je ta investicija "veličanstveni poklon za Srbiju" i zahvalio svima koji su radili na tome.\nNaglasio je da je za Srbiju veoma važno što već ima dva japanska investitora, kako je rekao, na malom prostoru, "Tojo Tajers" u Inđiji i sada "Nidek" u Novom Sadu, kao i da dolazak japanskih kompanija samo govori o tome koliko je Srbija dobra destinacija za investicije.\nKako je rekao, Japanci ne idu bilo gde da investiraju.\n"Ovo je jedan od projekata koji suštinski menjaju našu zemlju", naglasio je Vučić i dodao da se na dovođenju "Nideka" radilo duže vreme.\nPredsednik je naglasio da Srbija trenutno ima ima dva najvažnija cilja, da pobedi koronu i da ima što veći privredni rast, za šta je potrebno da imamo što više investicija, posebno stranih.\nDodao je da ga raduje što je "Nidek" najavio da će od 1,5 milijardi evra investicija, više od pola biti za Srbiju.\n"Samo u prvoj fazi, 'Nidek' će zaposliti 480 ljudi i njihova primanja biće znatno viša od proseka u Srbiji. Za nas je važno što je to tek početak ulaganja i verujemo da je to tek 10 odsto onoga što će 'Nidek' da uloži u Srbiji", naglasio je Vučić.\nVučić kaže da će "Nidek" pored fabrike u Novom Sadu izgraditi i Razvojno-istraživački centar (RND) u tom gradu i da će biti potrebno još tehnoloških, elektrotehničkih i mašinskih fakulteta fakuleta koliko će biti potrebno iženjera u narednom periodu.\nPredsednik je napomenuo da "Nidek" u svetu zapošljava čak 120.000 ljudi, i da proizvodi elektromotore za gotovo sve u automobilu.\nDodao je da se iznenadio kada je čuo da u jednom automobilu ima čak oko 200 elektromotora, kao i da će glavni proizvod "Nideka" u fabrici u Novom Sadu biti elektromotor za volane.\nNapomenuo je da će fabrika "Nideka" u Novom Sadu još više doći do izražaja do 2025. godine kada u Evropi električni automobili budu odneli pobedu nad dizelašima i benzincima.\n"To će biti sedma fabrika u Novom Sadu. Uz 'Kontinental', ovo je šlag na torti, kao i švajcarska kompanija 'Beri Kalebo'", dodao je Vučić.\nNapominje da će zahvaljujući tim investicijama grad Novi Sad imati neuporedivo veće prihode, a građani više životni standard.\nPredsednik veruje da će Srbija i ove godine imati veliki privredni rast i da će uspeti da prestigne po tome mediteranske zemlje uprkos tome što su one imale u 2020. pad BDP od 10 do 15 odsto, pa imaju mnogo nižu osnovicu za poređenje u 2021. godini.\nKaže da je Srbija bila prva ili druga zemlja po privednom rastu u Evropi u 2020. godini i da je uveren da i ove godine možemo da uđemo u prve tri ili četiri zemlje po rastu.\nVučić je naveo da će Narodna banka Srbije uskoro objaviti i zvanično da je Srbija u prva tri meseca ove godine drastično premašila sva očekivanja i da opet ima rekordan nivo stranih direktnih investicija, što je neočekivano za doba korone. Dodaje da je zbog toga zadovoljan.\nKaže da je preneo predstavnicima "Nideka" da će za manje od godinu dana biti spojeni Beograd i Novi Sad brzom prugom, kojom će se između ta dva grada putovati za svega pola sata.\nTo će, dodaje, dodatno omogućiti zapošljavanje najkvalitetnije radne snage, i sa univerziteta u Beogradu, Nišu i Kragujevcu.\n"Ponosan sam na to što sam bio prvi predsednik, posle predsednika Tita, koji je mogao da ugosti japanskog premijera u Srbji i nadam se da će sledeći predsednici imati češću priliku za to", rekao je Vučić i izrazio uverenje da će saradnja dve zemlje biti sve veća.\nJapanska kompanija "Nidek" donela je odluku da u Novom Sadu gradi fabriku za proizvodnju pogonskih motora za električna vozila, a od 1,5 milijarde evra predviđenih za ulaganja u fabrikama u Evropi, najviše će biti uloženo u Srbiji, rekao je predsednik kompanije Đun Seki.\nPredsednik kompanije je rekao da će pored fabrike njegova kompanija otvoriti i naučni i razvojni centar, zbog čega su u četvrtak potpisali sporazum o saradnji sa Tehničkim fakultetom u Novom Sadu.\nOn je istakao da su u "Nideku" odlučili da šire proizvodnju u Evropi, jer su upravo članice EU najzahtevnije i najrigoroznije po pitanju očuvanja životne sredine i sprečavanja ispuštanja ugljen-dioksida.\n"Ovaj trend nas je motivisao da proširimo našu proizvodnju u Evropi i za region Zapadnog Balkana imamo dugoročnu strategiju", rekao je Seki.\n"To želimo da postignemo i ovde u Srbiji", nagalsio je Seki.\nNaveo je i da je otvaranje fabrike u Srbiji u skladu sa "Inicijativom za saradnju sa Zapadnim Balkanom" koju je pokrenula japanska vlada.\nAmbasador Japana u Srbiji Takahiko Kacumata rekao je da će kompanija "Nidek" biti najveća japanska investcija u Srbiji i da će biti snažan pokretač za ekonomsku saradnju između Srbije i Japana.\nKaže da će "Nidek" i u ekonomskom i obrazovnom smislu dati kvalitetan doprinos.


Privatne penzije - Blic Online\nDržavna agencija potrošila 10 miliona evra na privatne penzije\nAgencija za privatizaciju zaposlenima već sedam godina uplaćuje privatne penzije, što je građane Srbije koštalo više od 10 miliona evra, otkriva “Blic”.\nAltipamarkov: Penzije ne bi bile veće ni sa privatnim fondovima\nPenzije u Srbiji ne bi bile ništa veće i da postoji obaveza uplaćivanja u privatne penzijske fondove, rekao je član Fiskalnog saveta Nikola Altiparmakov ističući da sa ekonomskog stanovišta nema suštinske razlike između državnog i privatnog penzijskog sistema.\nDelta Đenerali isplatio preko pet miliona evra za penzije\n- Dobrovoljni penzijski fond Delta Đenerali isplatio je preko pet miliona evra za penzije. Upravljamo s više od četiri milijarde dinara imovine i imamo gotovo 50.000 članova - rekla je Nataša Marjanović, direktorka tog fonda.\nPrivatni penzioni fondovi za dve godine duplirali svoju imovinu\nDobrovoljni penzioni fondovi u Srbiji su u poslednje dve i po godine duplirali svoju imovinu na skoro 14 milijardi dinara ali, prema oceni ekonomista, još nemaju većeg uticaja na smanjenje izdvajanja iz budžeta za penzioni sistem.


Moguć disciplinski postupak\nNjemačka policija razmišlja da pokrene disciplinski postupak protiv policajca koji nije reagovao kada se na ulici u istočnoj pokrajini Saksoniji pojavio čovjek maskiran u Adolfa Hitlera na motociklu u stilu Vermahta.\nPolicija je saopštila da se incident istražuje, jer je moguće da je dvojnik nacističkog lidera prekršio njemačke zakone o upotrebi zabranjenih simbola.\nNa snimku postavljenom na društvenim mrežama vidi se kako se prolaznici smiju, među njima je i policajac u policijskom vozilu, a mnogi su i fotografisali motociklistu i njegovog vozača s karakterističnim brkovima, prenosi AP.\nGuverner Saksonija Mihael Krečmer napisao je na Tviter da je "pojaviti se obučen u masovnog ubicu više nego neukusno".\nDodao je da se nada da će okupljanje bajkera u Augsburgu, nedaleko od grada Hemnic na istoku Njemačke, biti održano i naredne godine, ali da prije toga mora da bude jasno da je takvo ponašane neprihvatljivo i da se nešto tako neće ponoviti.\nVlasti u Saksoniji se već izvjesno vrijeme bore da poprave sliku te pokrajine kao plodnog tla za neonacističke aktivnosti, nakon što je krajnje desna stranka Alternativa za Njemačku osvojila više od četvrtine glasova na lokalnim izborima prošle godine.\nOčekujem da će Narodna skupština danas podržati veto srpskog člana Predsjedništva BiH\nBroj migranata naglo se povećava u BiH\n1218 glasova 62%


Ивица Дачић: Примио парламентарну делегацију Уганде | Socijalistička partija Srbije\nIvica Dačić: Primio parlamentarnu delegaciju Ugande Vesti\n19 oktobra, 2019 u 10:54\nPrvi potpredsednik Vlade Srbije i ministar spoljnih poslova Republike Srbije Ivica Dačić sastao se danas sa predsednicom Parlamenta Republike Ugande Rebekom Kadagom Alitvalom, koja je učestvovala u radu 141. zasedanja Skupštine Interparlamentarne unije.\nU srdačnom razgovoru je izraženo obostrano zadovoljstvo visokim nivoom bilateralnih odnosa i konstatovano da Srbiju i Ugandu vezuje višedecenijsko prijateljstvo. Razmotreni su konkretni koraci za dalje produbljivanje bilateralne saradnje u svim oblastima od zajedničkog interesa. Naglašen je značaj održavanja redovnog političkog dijaloga između dve zemlje, kroz razmenu poseta na visokom i najvišem nivou.\nMinistar Dačić je preneo zahvalnost Ugandi na podršci koju pruža očuvanju suvereniteta i teritorijalnog integriteta Republike Srbije.


EU: Poziv na prekid dijaloga nije u skladu sa obećanjima koje Priština daje | KoSSev\nEU: Poziv na prekid dijaloga nije u skladu sa obećanjima koje Priština daje\nČetvrtak 09. mart 2017, 18:18\nPoziv na prekid dijaloga Beograda i Prištine ne doprinosi normalizaciji odnosa i nije u skladu sa obećanjima koje Priština stalno daje, saopštila je Evropska unija. Reakcija EU usledila je nakon što je danas u Skupštini Kosova usvojena rezolucija u kojoj se traži prekid dijaloga sa Beogradom do oslobođenja nekadašnjeg komandanta "Oslobodilačke Vojske Kosova" i predsednika opozicione Alijanse za budućnost Kosova, Ramuša Haradinaja, koji se trenutno nalazi na uslovnoj slobodi u Francuskoj. Nešto ranije danas, oglasio se i direktor Kancelarije za Kosovo i Metohiju, Marko Đurić. Sada je jasno da je sve što su politički predstavnici Albanaca prethodnih meseci radili na podizanju tenzija bilo samo traženje izgovora da se prekine normalizacija odnosa i dijalog sa Beogradom, poručio je Đurić. Predsedništvo Srbije za ponedeljak je najavilo i sednicu Saveta za nacionalnu bezbednost.\n"Priština je uvek bila čvrsto posvećena dijalogu i daljoj normalizaciji odnosa, zbog dobrobiti svog naroda i zato što je napredak u dijalogu preduslov za napredak puta ka EU," navodi se u saopštenju Evropske službe za spoljne poslove.\nZbog rezolucije i transformacije KBS-a sednica Saveta za nacionalnu bezbednost\nIz predsedništa Srbije danas je saopšteno da će u ponedeljak, 13. marta, biti održana sednica Saveta za nacionalnu bezbednost zbog zahteva Skupštine Kosova da se prekine dijalog u Briselu.\n"Predsednik će sednicu sazvati i zbog očigledne rešenosti prištinske administracije da se protivpravno, i pored protivljenja međunarodne zajednice, nastavi sa formiranjem takozvane 'vojske Kosova', čime se namerno i svesno urušavaju mir i stabilnost u regionu," navodi se u saopštenju.\nIstovremeno, iz Brisela pozivaju sve političke lidere na Kosovu da nastave konstruktivan dijalog, da primene dogovore koji su do sada postignuti i da na taj način, dodaje se, "unaprede i normalizaciju odnosa i svoju evropsku perspektivu".\nĐurić: Nisu svi akteri u dijalogu istinski opredeljeni za stabilnost i mir\nRanije danas, saopštenjem za javnost oglasio se i direktor Kancelarije za Kosovo i Metohiju, Marko Đurić. Ističe da je Srbija iznenađena ovakvom odlukom institucija u Prištini i dodaje da je sada jasno da je sve što su politički predstavnici Albanaca prethodnih meseci radili na podizanju tenzija bilo zapravo, kako ocenjuje, samo traženje izgovora da se prekine normalizacija odnosa i dijalog sa Srbima i Beogradom.\n"Mi ostajemo posvećeni razgovorima kao načinu za rešavanje sporova i usklađivanje interesa sa političkim predstavnicima Albanaca, međutim posle javnog izjašnjavanja pokrajinske skupštine o pozivu na prekid dijaloga, i duboko pogrešnog i nelegalnog pokušaja formiranja tzv. kosovske vojske, belodano je jasno da nisu svi akteri u dijalogu istinski opredeljeni za stabilnost i mir," ističe Đurić, takođe.\nRezolucija u kojoj se poziva na "suspenziju dijaloga sa Srbijom, do oslobađanja Haradinaja" usvojena je danas u Skupštini Kosova sa 78 glasova "za" i jednim protiv. U dokumentu rezolucije, koja je upućena i Evropskoj uniji, zahteva se i da "agresor" Srbija poništi sve INTERPOL-ove poternice protiv političkih ličnosti na Kosovu.


Stefanović o slučaju "Savamala": Neće ministri time da se bave, u suprotnom bi bila hajdučija! - BKTVNews\nStefanović o slučaju "Savamala": Neće ministri time da se bave, u suprotnom bi bila hajdučija!\n10. Januar 2018. u 21:42\nMinistar unutrašnjih poslova Nebojša Stefanović izjavio je večeras da se slučajem Savamala bavi tužilaštvo, a da on kao ministar nikakve ingerencije, niti ulogu u istrazi.\n"Tužilac je taj koji vodi istragu. Na njima je da predlože ako treba dalje bilo šta da se radi", rekao je Stefanović i podsetio da je to posao tužilaštva od oktobra 2013. godine.\n"Odgovorni za Savamalu ne mogu obavljati funkcije"\n"To su bili medijski navodi o tome šta radi tužilaštvo, odnosno šta su oni dobili kao nekakav izveštaj. Ja se tim izveštajem ne bavim, nije u mojoj nadležnosti", rekao je ministar.\n"Ministar nikakvu ulogu u istrazi nema, niti pokreće istrage, niti dobija izveštaje o istrazi, niti je nadležan za donošenje bilo kakvih odluka koje su vezane za krivični postupak. Ne mogu da preuzimam ulogu tužioca", rekao je Stefanović.\nNAJNOVIJA VEST: Identifikovani i nađeni odgovorni za rušenje objekata u Savamali!\nTagovi: savamala, nebojša stefanović, tužilaštvo, ministri,


ВУЧИЋ ШОКИРАО СВЕ: „Клечаћу пред Кинезима!“\nVUČIĆ ŠOKIRAO SVE: „Klečaću pred Kinezima!“\n– Idem u Rigu i imaću najduži bilateralni sastanak sa kineskim premijerom i moliću ga, klečaću na kolenima (ne bukvalno, ali i suštinski ako treba) da najpoznatija kineska kompanija preuzme RTB Bor, jer mi ovo više ne možemo da izdržimo – rekao je on na konferneciji za medije.\n– To ćemo morati da rešimo u narednih 6 meseci, takav je dogovor sa MMF – rekao je Vučić.\nHm,hmm...pa "nisi ti novinar da klecis",i ponudi mu polufabrikate i gotove proizvode od bakra.Mada, je ovo "komunisticki gest"..razvlastices srbsku burzoaziju "vlasnistva na sredstvima za proizvonju", koju je ona, otela od Komunista u Serbije, i dajes je Kineskim Komunistima..kao nekakvu "crvenu pomoc".."IV INTERNACIONALA"..sas, ili brez evrope ..?\nMa neka picousti klekne a ja se plašim da će im kad klekne i popušiti ...\nToliko gluposti u tako malom clanku.Klecanje,problemi u rukovodjenju,dogovor sa MMFom.Zbog problema rukovodjenja drzavom Srbijom,moze istu klececi,pa ipak sponosom prodati.. Ja bih pre rekao da zbog neznanja,nemozemo konkurisati svetski niskim (normalnim) cenama.\nNe može čovek više ni da komentariše ovakvog idiota.\n........nebih se zacudio da kinesku metalurgiju drze amerikanci, ovaj je previse stete napravio da ga se pusti da bilo sto odlucuje, ja ga nebi pustio da proda ni javni wc , a kamo li multi milionsku firmu\nZatvori rudnik majstore daj socijalni program za radnike i katanac do nekih boljih vremena.Biće bolno ali bolje to nego belosvetskim gulanferima davati po 7-10 hiljada evra po radnom mestu i na kraju opet nista


BEOGRAD - Ministar unutrašnjih poslova Ivica Dačić potvrdio je da je odobrena ekstradicija Gorana Davidovića zvanog Firer iz Nemačke u Srbiju.\nDavidović je 3. februara uhapšen u Traunštajnu u Kompletan tekst\nBANJALUKA - Na raznim spiskovima Srebreničana stradalih u ljeto 1995. godine Istraživačko-dokumentacioni centar (IDC) do sada je pronašao 500 živih ljudi\nBEOGRAD - Ministar rada i socijalne politike Rasim Ljajić izjavio je danas da očekuje da će naredni izveštaj o saradnji Srbije sa Haškim tribunalom glavnog tužioca Haškog tribunala\nBEOGRAD - Skupština Srbija najoštrije osuđuje zločine učinjene na štetu svojih državljana i svih pripadnika drugih naroda tokom oružanih sukoba u Hrvatskoj, Bosni i Hercegovini, na Kosovu i Metohiji Kompletan tekst\nBANJALUKA - Istraga protiv bivšeg komandanta Petog korpusa Armije BiH Atifa Dudakovića privodi se kraju i pitanje je trenutka kada će biti obelodanjena optužnica koja generala tereti Kompletan tekst\nKANBERA - Australijska policija pokušava da locira i uhapsi Dragana Vasiljkovića, poznatog kao Kapetan Dragan, koji, prema odluci australijskog suda, može da bude izručen Hrvatskoj zbog suđenja, javila je australijska televizija Ej-Bi-Si (ABC). Kompletan tekst\nBEOGRAD - Nakon usvajanja Deklaracije o Srebrenici na red je došla i druga rezolucija kojom će srpski parlament osuditi sve zločine nad Srbima tokom ratova u bivšoj Jugoslaviji.\nU Skupštini Srbije danas će biti održana sednica Kolegijuma parlamenta na kojoj će, kako je najavila Kompletan tekst\nBEOGRAD - Ni dojava o bombi pred Domom Narodne skupštine nije sprečila narodne poslanike da izglasaju Deklaraciju o Srebrenici!\nAnonimni poziv s telefonske govornice preksinoć je oko 21 čas upućen u parlament, ali predsednica Skupštine Slavica Đukić-Dejanović Kompletan tekst\nBEOGRAD - Političari s gomilom funkcija i dalje se žestoko opiru da se opredele za "samo" jednu fotelju! Uprkos tome što su potrošeni milioni državnog novca oni i dalje odolevaju slovu zakona...\nAgencija za borbu protiv korupcije, naime, prošle godine potrošila je nešto više od 8,6 miliona Kompletan tekst\nBEOGRAD - Srpski poslanici otvorili su dušu na jučerašnjoj tribini "Politika kao poziv" i pokazali da znaju i da izmame osmeh građana! Poslanici Jelena Trivan (DS), Branko Ružić (SPS), Čedomir Jovanović (LDP) i Andreja Mladenović (DSS), kao gosti Evropskog studentskog foruma, pričali su\nPolicija je prekjuče u blizini preduzeća "Ikarbus" Kompletan tekst\nBEOGRAD - Šef poslaničke grupe Nove Srbije Velimir Ilić izjavio je danas da je na sednici Kolegijuma parlamenta podeljen tekst predloga deklaracije.\nBEOGRAD - Savetnica potpredsednika Vlade Srbije za evropske integracije i bivši član G17 plus Ksenija Milenković, koja je tužila Srbiju Sudu za ljudska prava u Strazburu dalje\nHAG - Žalbeno veće Haškog suda odbilo je danas zahtev bivšeg predsednika Republike Srpske Radovana Karadžića da mu se odobri odlaganje početka suđenja i na taj način potvrdilo odluku prvostepenog sudskog veća. dalje\nSARAJEVO - Izvestilac Evropskog parlamenta za Srbiju Jelko Kacin ocenio je da je Srbija, "umesto realnog suočavanja s prošlošću dalje\nBEOGRAD - Policija je noćas privela devetoro aktivista Inicijative mladih za ljudska prava koji su ispred Doma Narodne skupštine Srbije učestvovali u akciji te nevladine organizacije "Ta teška strana reč 'genocid'". dalje


Bezicna Fiksna Telefonija (WiMax,CDMA,LTE,VOIP)\nRacunari - savremene tehnologije > Internet\nBezicna Fiksna Telefonija (WiMax,CDMA,LTE,VOIP)\nBežična fiksna telefonija u Srbiji\nObrenovac -- Preduzeće Telekom Srbija počelo je da primenjuje bežičnu fiksnu telefoniju i po prvi put u Srbiji je tu vrstu priključka dobilo 340 domaćinstava.\nIz Telekoma je najavljeno da će u narednih dve-tri nedelje priključak dobiti oko tri hiljade korisnika. Predsednik Skupštine akcionara Telekoma i predsednik Upravnog odbora PTT Srbija Dragoslav Šumarac kaže da je reč o najsavremenijoj CDMA tehnologiji fiksne telefonije, kojom su korisnici povezani sa centralom.\nNova tehnologija omogućava da se telefonski aparat u domaćinstvu bežično poveže sa centralom, bez polaganja kablova u zemlju, objasnio je Šumarac i dodao da je cena impulsa ista kao i za standardne korisnike fiksne telefonije.\nRadi se o eksperimentalnom projektu, prema tehnologiji koja je namenjena prvenstveno seoskim sredinama gde nije moguće ili nije isplativo polaganje telefonskih kablova.\n"Tu uvek ima problema jer neko uvek ne da da se ide 'kroz njegovu njivu'. Sada može da se dobije bežični telefon po ceni od 11.800 dinara i to na tri rate", kazao je Šumarac i dodao da će posredstvom nove tehnologije stanovnici zabačenih sela moći da koriste i brzi Internet.\nPrema planu Kancelarije za Nacionalni investicioni plan, u opštini Obrenovac, u selima Vrovi, Avramovac, Mladost, Brgulice i Ušće 1.055 domaćinstava dobiće po prvi put telefon, a u naredne dve-tri nedelje bežične telefone još 1.628 domaćinstava u Mislođinu, Urovcima, Krtinskoj, Nurči i Mladosti.\nBEOGRAD, 28. marta 2009. (Beta) - Tender za dve licence za fiksnu bežičnu telefoniju i internet CDMA biće raspisan iduće sedmice, najavio je izvršni direktor Republičke agencije za telekomunikacije Srbije (Ratel) Milan Janković.\n"Očekuje se da će tokom iduće nedelje biti objavljen javni oglas u Službenom glasniku, Politici i Fajnenšel tajmsu (Financial Times) i na osnovu toga će se prijavljivati zainteresovani za pružanje javne govorne usluge i interneta", kazao je Janković.\nOn je precizirao da će to biti licence za nacionalno pokrivanje i da je planirano da se u prvih šest meseci nakon izdavanja licence CDMA uvodi u seoskim sredinama, gde nema dovoljno telefona i koje nisu gusto naselejne, a nakon toga i u nekim drugim delovima Srbije, koji nemaju fiksni telefonski priključak.\nKako je ranije najavljeno, u Ratelu očekuju da će do leta biti dodeljene dozvole za uvođenje CDMA tehnologije, koja je pogodna za seoske sredine u kojima nije uvedena fiksna telefonija.\nKonacno kraj telekomovog monopola, sto ce kasnije omoguciti pojavu novih internet servis provajdera\ni pojeftinjenje usluga fiksne telefonije, kao i smanjenje cena internet usluga sto direktno implicira na veci potencijalni rast internet korisnika. banana2 banana2 banana2\nPrema izlozenom Vladicin Han ispunjava uslove za instalaciju ovakve vrste telefonije kao slabo naseljena i nerazvijena opstina. Okolna naselja i sela mogu biti primamljiva za nove operatere koji ce doci na srpskom trzistu.\nPitanje je samo kada ce i da li ce se nas Han naci na zvanicnom spisku opstina za uvodjenje bezicne fiksne telefonije?\n"Telekomu" i "Medija vorksu" licence za CDMA\nTe dve kompanije su otkupile licence po pojedinačnoj ceni od 540.000 evra, a početna cena iznosila je 520.000 evra.\nIzvršni direktor RATEL-a Milan Janković rekao je da je od danas u Srbiju uveden novi operater koji može da pruža javnu govornu uslugu osim "Telekoma" i dodao da će "Medija vorks" taj posao obavljati u konkurenciji sa "Telekomom".\nOn je istakao da je ideja da govornu uslugu i umereno kvalitetan pristup internetu posredstvom ove tehnologije, prvo dobiju korisnici u nepristupačnim delovima zemlje.\n- Obaveze novih operatera su da u roku od šest meseci počnu da pružaju komercijalne usluge u ruralnim sredinama, a u narednih 12 meseci da pružaju usluge u Pčinjskom, Jablaničkom, Raškom, Pirotskom i Zlatiborskom okrugu - rekao je Janković.\nDirektor za upravljanje uslugama u "Telekomu" Zoran Stanišić istakao je da ta kompanija već ima zahteve korisnika na čekanju i dodao da cena telefoniranja i telefonskih priključaka posredstvom CDMA neće biti znatno viša u odnosu na dosadašnju.\n- Korisnici mogu da očekuju da će dobiti prve priključke u narednim mesecima. Već imamo sve pripremljeno za uvođenje novih korisnika u ovu mrežu, a očekujemo da će ih biti nekoliko desetina hiljada - naglasio je Stanišić.\nPredstavnik "Medija vorksa" Slobodan Đinović objasnio je da je ta kompanija tražila CDMA licencu da bi omogućila razvoj sistema i uvođenje nove usluge u ponudu te kompanije, što će doprineti većoj konkurentnosti "Medija vorksa" na tržištu.\nOn nije mogao da kaže koliko će korisnike koštati uvođenje tog priključka i dodao da će to uskoro biti poznato, pošto je "RATEL dao kratke rokove za postavljanje mreže".\nĐinović je najavio da će ta kompanija prvo širiti mrežu u nepristupačnim delovima zemlje, a kasnije će to uraditi i u većim gradovima.\nPredsednik upravnog odbora RATEL-a Jovan Radunović je rekao da očekuje da će uvođenje CDMA priključka koštati između 10.000 i 12.000 dinara i istakao da će uvođenje te tehnologije doprineti ukidanju dvojnika.\nOn je najavio da će do kraja godine biti održana i javna aukcija za fiksnu širokopojasnu mrežu.\nZa učešće na aukciji za dobijanje dve licence za fiksnu bežičnu telefoniju kvalifikovale su se četiri kompanije - "Telekom Srbija", KDS iz Novog Sada, "Digi sat" i "Medija vorks".\nA evo tuj smo... ;D\nIz Pravilnika o licencama za CDMA:\nIV MINIMALNI USLOVI ZA IZDAVANJE LICENCE\nLicenca ce se izdati licu koje može da obezbedi:\n1) da se u roku od šest meseci od dana izdavanja licence započne komercijalno pružanje usluga utvrđenih licencom:\n- govorne usluge,\n- prenos paketa podataka,\n- istovremen prenos govora i podataka;\n2) da se u roku od 12 meseci od dana isteka roka iz tačke 1) obezbedi dostupnost usluga utvrđenih licencom u najmanje 20% naseljenih mesta svakog od sledećih upravnih okruga:\n3) u roku od 24 meseca po isteku roka iz tačke 1) obezbedi dostupnost usluga utvrđenih licencom u najmanje 40% naseljenih mesta svakog od upravnih okruga iz tacke 2);\n7) pristup Internetu sa minimalnom brzinom po korisniku od 128 kb/s;


Ne nasedajte na prevarante na konkursu Prosperitati - AgroSmart\nKako se navodi u saopštenju udruženja, konkurs Prosperitati prate određene nedoumice i nedostatak preciznog razjašnjenja pojedinih kriterijuma, pa je to „otvorilo vrata špekulantima koji dovode potencijalne korisnike u zabludu iz svoje lične koristi„, pritom narušavajući pravila lojalne konkurencije i fer tržišne utakmice.\n„Kako bi stvar bila jasnija, mnoge firme iz branše trgovine poljoprivrednom mehanizacijom nude mašine koje su proizvedene izvan Srbije i Mađarske, a klijentima obećavanju maksimalan broj bodova, iako to na taj način ne mogu da ostvare. Ova situacija je u direktnoj suprotnosti sa interesima članica našeg udruženja i poljoprivrednika“, navedeno je u saopštenju udruženja, koje je potpisao generalni sekretar Đorđe Mišković.\nZbog uočenih prevara, kao i zbog predstojećeg Poljoprivrednog sajma u Novom Sadu (15.-21. maj), gde se očekuje veliki broj interesenata za fondaciju Prosperitati, udruženje uvoznika mehanizacije je kontaktiralo fondaciju i njenog upravitelja Balinta Juhasza, koji je potvrdio „da je iz više izvora dobijao informacije o pokušaju zloupotrebe uslova konkursa i dovođenja u zabludu potencijalnih aplikanata“.\n„Pravna služba Fondacije prati kako društvene mreže, tako i štampane medije, i šalje opomene svima koji u svojim oglasima obećavaju dodatnih 30 bodova. Ukoliko se ovaj prekršaj bude ponavljao, takva firma rizikuje da snosi pravne posledice“, navodi se u saopštenju.\nDodaje se i da je Juhas iz Fondacije Prosperitati ponovio da „ukoliko predmet konkursa (roba), potiče iz treće zemlje (ne iz Mađarske ili Srbije), a roba ima ekskluzivnog distributera u Srbiji, a taj distributer se ne nalazi na spisku povlašćenih dobavljača robe, distributer ekskluzivne robe će imati isti status kao i povlašćeni dobavljači“.\nPovlašćeni dobavljači su oni koji su evidentirani kod Mađarske trgovačke kuće kao proizvođači ili dileri mašina koje se proizvode u Mađarskoj ili Srbiji.\nUdruženje uvoznika je dodalo i da je iz fondacije potvrđeno da konačnu reč u postupku bodovanja daju nezavisni spoljni stručnjaci i Upravni odbor Prosperitati, a da svako obećanje aplikantima od strane posrednika predstavlja „dovođenje istih u zabludu“.\nPodseća se i da je rok za predaju aplikacija u ovom krugu 15. jun 2018, i apeluje na poljoprivrednike da blagovremeno pripreme dokumentaciju, dok se više informacija može pronaći na sajtu same fondacije.


Roditelji "nestalih beba" za video-nadzor u porodilištima\nDva udruženja roditelja "nestalih beba" i ministar zdravlja Zlatibor Lončar dogovorili su se da udruženja do kraja nedelje daju konkretne predloge o za rešavanje nedostatke u porodilištima, poput propusta u vođenju medicinske dokumentacije i načinu postupanja sa mrtvoređenim bebama.\nKao jedno od mogućih rešenja, pomenuto je i uvođenje kamera za nadzor u porodilištima, saopštilo je Ministarstvo zdavlja, a prenosi Fonet.\nNa predlog Lončara, predstavnici Udruženja roditelja biće uključeni i u rad interresornih grupa Ministarstava zdravlja, pravde i unutrašnjih poslova, a čije se zasedanje očekuje tokom naredne sedmice.\nNa sastanku je dogovoreno da predstavnici Udruženja roditelja nadalje učestvuju u radu nevladinog tela koje će se baviti pitanjem nestalih beba.\nSa Lončarom su razgovarali predstavnici Udruženja roditelja nestalih beba i Beogradske grupe roditelja nestalih beba.\nPredsednik Udruženja roditelja nestalih beba Vladimir Čičarević kaže da je sastanak sa predstavnicima Ministarstva zdravlja bio konstruktivan, da je zadovoljan postzignutim i naglasio da to dodatni vetar u leđa roditeljima koji se suočavaju sa problemom nestalih beba poslednjih nekoliko decenija.\n"Po prvi put Ministarstvo zdravlja ima jaku ekipu ljudi koja je spremna i hrabra da stane na put svim nedaćama koje smo imali poslednjih 40 godina, a odnosi se na krađu novorođenčadi", rekao je Tanjugu Čičarević nakon sastanka.\nDodao je da će udruženje koje on vodi u narednih nekoliko dana proslediti konkretne predloge Ministarstvu zdravlja šta treba promeniti u sistemu vođenja knjiga u porodilištima, šta treba promeniti kada je u pitanju identifikacija mrtvih novorođenčadi, odnosno pravilnik o preminulim bebama.\nUzorak DNK od bebe i majke\n"Rezime današnjeg sastanka je da ćemo se još videti, da će se odlučno krenuti u borbu protiv krađe beba, da moraju da se donesu neki bezbednosni sistemi, video nadzor u porodilištima, zvanična identifikacija uzimanje DNK uzorka o preminule bebe i majke", naglasio je Čičarević. Govoreći o saradnji sa roditeljima kojima su deca kradena u Evropi, Čičarević je rekao da su imali dosta saveta iz Španije od porodica čija su deca kradena u toj zemlji.\nRečeno im je da DNK analiza za svaku bebu i majku treba da uđe u Pravilnik kao obaveza.\n"U španskim porodilištima se dešavalo da zamrznu mrtvo novorođeno dete i desetinama porodica pokazuju istu bebu. Problem je što vi ne možete novorođenče da identifikujete", objasnio Čičarević.\nUsvajanje posebnog zakona o nestalim bebama - leks specijalis, Čičarević kaže da je veoma bitno, ali da za njegovo usvajanje treba promeniti Ustav. "Sve krivične prijave, tužbe, koje se podnesu protiv porodilišta zastarevaju nakon pet godina. Leks specijalis nema pragmatičnost u rešavanju i sprečavanju krađa", zaključio je Čičarević.


Stanković: Neki bi da od Gumoplastike naprave plac - Bujanovačke\nPočetna EKONOMIJA Stanković: Neki bi da od Gumoplastike naprave plac\nStanković: Neki bi da od Gumoplastike naprave plac\nBujanovačke26. feb 2018.EKONOMIJA, NASLOVNA0\nBujanovac, Beograd, 26. februar 2018.- Naš cilj nije da se od Gumoplastike napravi plac za podizanje stambeno-poslovnih zgrada, kao što neki žele, već da se za nju pronađe strateški partner koji bi investirao u proizvodnju, izjavio je za Bujanovačke Zoran Stanković, predsednik Koordinacionog tela za jug Srbije.\nStanković objašnjava da KT nema ingerencije za traženje partnera za GMP, ali može da obezbedi kontakte sa resornim državnim institucijama i potencijalnim partnerima.\n-Mi smo svojevremeno preuzeli obavezu da pomognemo izlazak iz stečaja GMP, što smo 2015. i uspeli. Sada je firma u nadležnosti Ministarstva privrede, a naš stav je da ova nekada jaka firma, zbog površine koju zauzima i mesta na kome se nalazi, mora da uloži sredstva u novu tehnologiju i obezbedi strane partnere kako bi GMP nastavila da radi, ali u većem obimu, kaže Stanković.\nVećina od 68 zaposlenih u ovoj firmi iz pogona u selu Klenike, štrajkuje od kraja prošle godine tražeći smenu direktora Srboljuba Dimitrijevića i da im država, kao većinski vlasnik, omogući socijalni program.\nTAGgumoplastika koordinaciono telo zoran stanković\nPrevious PostKo je čovek koji muči vlast u Surdulici Next PostSUBNOR: Bista Josifa Janjića namerno oborena